Əmək məzuniyyəti hansı qaydada verilir? - Cavab veririk #34 – Meydan TV\nDərc olunub 08 iyul 2017\nƏmək məzuniyyəti hansı qaydada verilir? - Cavab veririk #34\nAzərbaycan Respublikası Əmək Məcəlləsinə görə hər işçinin qanunda göstərilən qaydalara uyğun olaraq hər il məzuniyyətə çıxmaq hüququ var. Bəs bu hüquqlara nələr daxildir? İşçi məzuniyyətə ödənişli, yoxsa ödənişsiz çıxmalıdır? Məzuniyyətin müddəti qanunla nə qədər müəyyənləşib? "Cavab veririk" rubrikası bu dəfə yuxarıdakı sualları cavablandırmağa çalışacaq.\n“Məzuniyyət haqqında” Qanunda deyilir ki, əmək məzuniyyəti işçinin normal istirahətini, əmək qabiliyyətinin bərpasını, sağlamlığının mühafizəsini təmin etmək üçün istifadə etdiyi istirahət vaxtıdır. Bu məzuniyyət bir iş ilinə uyğun olaraq verilir və bu iş ili də işçsinin işə götürüldüyü gündən hesablanır.\nƏmək Məcəlləsində göstərilir ki, hər bir işçinin məzuniyyət müddəti onun işə götürənlə imzaladığı əmək müqaviləsi əsasında müəyyənləşir. Məzuniyyətin növləri, onun verilməsi qaydalar isə “Məzuniyyət haqqında” Qanunla təmin olunur.\n“Məzuniyyət haqqında” Qanunun 3-cü maddəsinə görə, işçilərə 3 növ məzuniyyət verilə bilər.\nƏsas və əlavə məzuniyyət işçinin müvafiq vəzifə, peşə və ixtisası üzrə verilən məzuniyyətdir. Bunun müddəti istehsalın, əməyin xarakteri və iş stajına uyğun olaraq hesablanır və işçinin istəyinə uyğun olaraq istər birlikdə, istərsə də ayrı-ayrılıqda verilə bilər.\nSosial məzuniyyət işçilərin analıq hüququnu həyata keçirmək, uşaqları sağlam böyütmək, təhsil almaq və elmi yaradıclıqla məşğul olmaq üçün istifadə etdiyi məzuniyyətə deyilir.\nÖdənişsiz məzuniyyət qohumluq borcunun yerinə yetirilməsi ilə bağlı ailə, məişət və başqa sosial məsələləri təxirə salmadan həll etmək, təhsil almaq, yaradıcı elmi işlə məşğul olmaq üçün, habelə yaşına, fizioloji keyfiyyətlərinə və digər üzrlü səbəblərə görə işdən ayrılmaq zərurəti olduqda işçinin istifadə etdiyi məzuniyyət hüququdur.\nQanuna görə, işçinin məzuniyyət hüququ çalışdığı iş yerində minimum 6 ay işlədikdən sonra əmələ gəlir. Bunun üçün isə ilk növbədə işə götürənlə əmək müqaviləsi imzalanmalıdır. “Məzuniyyət haqqında” Qanunun 13-cü maddəsində qeyd olunur ki, müəssisədə 6 ay işlədikdən sonra birinci iş ili bitənədək işçiyə məzuniyyət öz arzusu ilə onun üçün əlverişli olan vaxtda verilməlidir.\nMüəssisədə altı ay işlədikdən sonra işin ikinci və sonrakı illəri üçün məzuniyyətlər iş ilinin müvafiq vaxtında məzuniyyətlərin verilməsi növbəsində nəzərdə tutulmuş vaxtda verilə bilər.\n“Məzuniyyət haqqında” Qanunun 6-cı maddəsinə görə, istənilən işçiyə verilən əsas əmək məzuniyyətinin müddəti 21 təqvim günündən az olmamalıdır.\nBununla yanaşı işçinin fəaliyyət növündən asılı olaraq məzuniyyət müddəti də dəyişə bilər. Məsələn, aşağıdakı işçilərə əsas məzuniyyət 30 təqvim günü müddətində verilməlidir:\ntədris müəssisələrinin metodistlərinə, baş ustalarına, istehsalat təlimi ustalarına,təlimatçılarına, kitabxanaçılarına, laborantlarına, emalatxana rəhbərlərinə, dayələrə, dəyişək xidmətçilərinə, bədii rəhbərlərinə;\nQeyd etdiyimiz kimi fəaliyyət növündən asılı olaraq işçilərə əlavə məzuniyyət də verilə bilər . Pedaqoji və elmi fəaliyyətlə məşğul olan işçilər istisna olmaqla hər işçinin iş stajına uyğun olaraq ona bir neçə gün əlavə istirahət hüququ verilir. Bu, aşağıdakı qaydada hesablanır.\nİşçilərin ödənişsiz məzuniyyət müddəti və növləri də adıçəkilən qanunla müəyyən olunur. Belə ki, əgər işçi xroniki xəstəliyə tutulmuş uşağın valideyni, yaxud da həmin uşağa qulluq edən ailənin üzvüdürsə, ona uşaq 4 yaşına çatana qədər ödənişsiz məzuniyyət verilir. Həyat yoldaşları doğuşla əlaqədar məzunuiyyətdə olan kişilər də ödənişsiz məzuniyyət götürə bilər və bunun müddəti 14 təqvim günüdür.\nBununla yanaşı 16 yaşınadək uşağı olan qadınlar və ya tək valideynlər, qəyyumlar, himayədarlar — 14 təqvim gününədək; əlillik qrupundan və səbəbindən asılı olmayaraq əlillər bir təqvim ayınadək məzuniyyətə çıxa bilər.\nMüharibədə iştirak etmiş, zərərçəkmiş şəxslər, bundan başqa, 16 yaşınadək uşağı ola valideynlər 14 təqvim günü müddətində məzuniyyətdə ola bilər.\nÖdənişsiz məzuniyyətin digər bir forması da təhsil alan işçilərə şamil olunur. Belə ki, magistratura, doktoranturada təhsil alan işçilər 1 ayadək, ali məktəblərdə qəbul imtahanlarına buraxılan işçilərə 15 təqvim günü, orta ixtisas təhsili müəssisələrinə qəbul imtahanlarına buraxılan işçilərə — 10 təqvim günü məzuniyyət verilə bilər.\nAilənin xəstə üzvünə qulluq edən qohumlardan birinin — səhiyyə müəssisəsinin rəyində göstərilən müddətdə ödənişsiz məzuniyyət götürmək hüququ var.\nSosial məzuniyyətlər də əsas və əlavə əmək məzuniyyəti kimi ödənişlidir. Məzuniyyətin digər növləri kimi bunun da müddəti müvafiq qanunla müəyyən edilir. Belə ki, analıq məzuniyyəti üçün məzuniyyət müddəti 126 təqvim günü nəzərdə tutulub. “Məzuniyyət haqqında” Qanunun 21-ci maddəsinə görə bunlardan 70 günü doğuşa qədər, 56 gün isə doğuşdan sonra üçündür.\nTəhsil alan işçilər də aşağıdakı hallarda ödənişli məzuniyyət götürə bilər:\nİş yerində 12 ay işləmiş işçinin hər ay aldığı maaş toplanıb, 12 aya bölünür və orta aylıq əmək haqqının məbləği tapılır. Bundan sonra isə həmin məbləğ 30,4-ə bölünür və 1 günlük əmək haqqının məbləği müəyyənləşir. Bundan sonra da həmin məbləğ işçiyə verilən məzuniyyət günlərinin sayına vurulur və ona məzuniyyət üçün verilməli olan pul müəyyən edilmiş olur.\nMəzuniyyət üçün nəzərdə tutulan əmək haqqı məzuniyyət müddətinin başlamasına ən geci 3 gün qalmış verilməlidir. Əgər həmin pul məzuniyyət başlayandan sonra verilibsə, işçinin məzuniyyət müddəti əmək haqqının faktiki ödənildiyi gündən hesablanmalıdır.


ABŞ kəşfiyyatı və Dağlıq Qarabağ: erməniləri qorxuya salan məqamlar – Turkustan.info\n25 Fevral 2021 20:32\nBir neçə gün bundan öncə ABŞ Milli Kəşfiyyatı Senatda 2018-ci il üçün hesabatla çıxış edib. Orada bütövlükdə dünya üzrə meydana gələ biləcək təhlükə və risklər barədə proqnozlar əks olunub.\nTurkustan.İnfo newtimes.az-a istinadən xəbər verir ki, Rusiya faktoruna xüsusi yer ayrılıb. Məruzədə Kremlin Ukrayna, Belarus və Gürcüstanda hansı riskləri yarada biləcəyi haqda müəyyən qənaətlər səsləndirilib. Amerikalıların fikrinə görə, sadalanan məkanlarda Moskva dağıdıcı, risk yaradıcı və silahlı toqquşmalara apara biləcək faktor rolunu oynayacaq. Yəni böyük bir geosiyasi məkanda Rusiya 2018-ci ildə təhlükə mənbəyi ola bilər. Bunun fonunda da ABŞ kəşfiyyatı Dağlıq Qarabağda müharibə riskinin yüksələ biləcəyini vurğulayır. Ayrıca qeyd edir ki, Moskva Cənubi Qafqazdakı müttəfiqinə hərbi yardım edəcək. Məlumdur ki, Rusiyanın buradakı hərbi müttəfiqi Ermənistandır. Bu səbəbdən Dağlıq Qarabağ münaqişəsi ilə bağlı regionda genişmiqyaslı savaş yarana bilər. Doğrusu, bu proqnozların nə dərəcədə reallığa əsaslandığı aydın deyil. Ondan daha çox Rusiya düşmənçiliyinin iyi gəlir. Ancaq ermənilərin hər bir əsassız məqamdan öz maraqları üçün istifadə etmək vərdişini nəzərə alaraq məsələnin bir sıra geosiyasi aspektləri üzərində dayanmaq istərdik.\nErməni “ekspert”lərindən biri iddia edir ki, Rusiya Xarici İşlər Nazirliyinin nümayəndəsi Mariya Zaxarova Azərbaycanı ittiham edir. Niyə? Sən demə, rusiyalı diplomat keçirdiyi mətbuat konfransında erməni jurnalistin verdiyi suala cavab olaraq deyib ki, İlham Əliyevin dedikləri mövcud gərginliyi azaltmır. Gərginlik nəyə görə mövcuddur? Ona görə mövcuddur ki, Ermənistan işğal etdiyi ərazilərdən çıxmır və bunu həmsədr ölkələr ciddi tələb etmirlər. Ermənilər özlərinin təcavüzkar oyununu aparırlar, ona yardım edənlər isə geosiyasi maraqlarına oynayırlar. Onların hər ikisi ədalət prinsipindən uzaq, yerli xalqların və dövlətlərin maraqlarını gözləmədən hərəkət edirlər. Belə olan halda İlham Əliyevin sözlərinin gərginliyə nə aidiyyəti var? Əksinə, Azərbaycan Prezidenti əsrlərdir bölgə xalqları üçün gərginlik mənbəyi olan faktorları aradan qaldırmaq strategiyasından bəhs edir. Bunun üçün də haqlı olaraq Azərbaycan dövlətinin əlindən gələn hər bir sivil və demokratik tədbirləri həyata keçirəcək.


Rəhim Hüseynov kimdir?\nR.Hüseynov 1992-ci ilin mayından 1993-cü ilin yanvar ayına kimi müstəqil Azərbaycanın baş naziri vəzifəsində çalışmışdır. Respublikanın ən yüksək vəzifələrindən biri olan bu vəzifəyə rəhbərlik işində pillə-pillə yüksələn R.Hüseynov artıq təcrübəli, respublika iqtisadiyyatını yaxşı bilənlərdən biri kimi, ölkənin ağır şəraitdən çıxara biləcək bir şəxs kimi gəlmişdi. O, baş nazir vəzifəsinə başlayarkən Azərbaycan Xalq Cəbhəsi nümayəndələri qarşısında siyasətə qarışmayacağı haqqında şərt qoymuşdur. R.Hüseynov xatirələrində bu barədə yazır: “Mən açığı bunlara bildirdim: - Mən siyasətə qarışmıram. Əgər doğrudan da siz Azərbaycanın iqtisadiyyatı ilə məşğul olmaq, bu cür çətin vəziyyətdə, gərginlikdə və müharibə şəraitində iş görərək iqtisadiyyatı qaldırmaq işini mənə həvalə edirsinizsə, mənə mane olmayacaqsınızsa, işimə qarışmayacaqsınızsa, onda işləyə bilərik...\n1990-cı ildə yaranan ictimai təşkilatlardan biri də Azərbaycan Alimlər və Mühəndislər Birliyi olmuşdur. R.Hüseynov həmin birliyə yarandığı gündən bəri sədrlik edir 1994-cü ildə isə Beynəlxalq “Xəzər” fondu təşkil olunmuşdur. Onun təsis konfransında R.Hüseynov yekdilliklə fondun prezidenti seçilmişdir və ona başçılıq edir. Eyni zamanda o, 1994-cü ildən Beynəlxalq Alimlər və Mühəndislər Birliyinin vitse-prezidentidir. R.Hüseynovun başçılıq etdiyi bu təşkilatlar Azərbaycanda elm, texnika, ekologiya, iqtisadi, sosial məsələlər ilə məşğuldurlar. O çalışır ki, həmin təşkilatlar Azərbaycanın hərtərəfli inkişafına az da olsa, bacardıqları qədər nail ola bilsinlər. R.Hüseynov bu təşkilatların fəaliyyətini belə izah edir: “Xəzər Beynəlxalq Fondu nə ilə məşğuldur? Ancaq iqtisadiyyat və ekologiya məsələləri ilə... iqtisadiyyat ekologiyasız ola bilməz, ekologiya iqtisadiyyatsız. Ekologiya pis olsa iqtisadiyyat işləyə bilməz.\nVə ya Respublika Alimlər və Mühəndislər İttifaqı nə ilə məşğul olur? Elmlə, texnika ilə, müasir texnologiyalarla, dünyada nə olur, biz informasiyalar alırıq... İnformasiya mübadiləsi imkan verir ki, bizə aid olan, respublikaya lazım olan məsələləri, iqtisadi nəzəriyyə formasiyaları burada hökumətə bacardığımız səviyyədə təqdim edək.\nR.Hüseynov yuxarıda adları çəkilən təşkilatların rəhbəri kimi bir çox beynəlxalq konfrans və iclaslarda, müşavirələrdə iştirak edir. O, xatirələrində bu barədə yazır: “... Respublika Alimlər və Mühəndislər İttifaqının sədri kimi... Beynəlxalq Alimlər və Mühəndislər Birliyinin vitse-prezidenti kimi də fəaliyyət göstərirəm. Və mən həm də Ümumdünya Konfederasiyasının həqiqi üzvüyəm. Bu konfederasiya 84 ölkənin Alimlər və Mühəndislər Birliyini birləşdirir. Ona görə də elə il olmur ki, bu konfederasiyanın, ya da hansısa beynəlxalq qurumun xətti ilə ümumdünya konqreslərində, konfrans və seminarlarda iştirak etməyim”.


Koronavirus cəbhəsində qalib olaq! - İki sahil\n06 mart 2021 21:27 Bütün xəbərlər Haqqımızda Əlaqə\nKoronavirus cəbhəsində qalib olaq!\n11 noyabr 2020 18:59\nDüşmən üzərində tarixi zəfər qazandığımız bir vaxtda sosial məsuliyyətimizi artırmağımız vacibdir\nSon həftələr dünya ölkələrində koronavirus infeksiyası yoluxma və ölüm hallarının kəskin artması müşahidə olunur. İndiyə qədər bu dəhşətli infeksiyaya qarşı vaksinin tapılmaması isə ciddi tədbirlərin görülməsini zəruri edir. Məhz bu amili nəzərə alan ölkələr Ümumdünya Səhiyyə Təşkilatının tövsiyələrini və artıq təcrübədən çıxmış xüsusi karantin rejimlərini tətbiq etmək məcburiyyətində qalıblar. Mütəxəssislər, Ümumdünya Səhiyyə Təşkilatının üzvləri hazırkı vəziyyətin ürəkaçan olmadığını bildirirlər. Sözün əsl mənasında müasir dünya koronavirus pandemiyasının qarşısını almaqda acizlik çəkir. Tətbiq edilən karantin rejimləri isə hələlik sadəcə virusun yoluxma sayını azaltmaq, onu nəzarətdə saxlamağa imkan verir. Bu müsbət nəticə isə vətəndaşların pandemiyanın şərtlərinə əməl edilməsi sayəsində əldə oluna bilir.\nEtiraf edilməlidir ki, Azərbaycan dövləti koronavirus infeksiyasının yayıldığı ilk gündən onun qarşısının alınması, eləcə də əhalinin sağlamlığının qorunması istiqamətində ardıcıl tədbirlər həyata keçirib. Məhz bunun nəticəsidir ki, hazırda mövcud olan tibbi infrastruktur, ölkəmizin potensial imkanları pandemiya ilə əlaqədar yaranan çətinliklərin öhdəsindən gəlməyə və vəziyyəti nəzarətdə saxlamağa tam şərait yaradır.\nLakin görülən tədbirlərə baxmayaraq, bütün dünyada olduğu kimi, Azərbaycanda da koronavirusa yoluxanların sayında artım müşahidə edilir, sanitar-epidemioloji durum pisləşir. Bu gün ölkəmizdə koronavirusa yoluxmada yüksək göstəricilər qeydə alınır. Gün ərzində yoluxma sayının 1000-dən artıq olması onu göstərir ki, artıq sanitar-epidemioloji vəziyyət ürəkaçan deyil. Koronavirusa laqeyd yanaşanlar bu virusun yayılmasına səbəb olurlar. Əlbəttə ki, yoluxmanın artması insanların davranışı ilə bağlıdır. Dünyada 51 milyondan çox insan virusa yoluxub. Azərbaycanda isə indiyədək 68 mindən artıq insan koronavirus infeksiyasına yoluxub.\nMəsuliyyətsizlik, biganəlik, sanitar, gigiyenik qaydalara əməl etməmə yoluxma sayını artırır. Operativ Qərargah tərəfindən karantin qaydalarında yumşalmalar vətəndaşlarımızı arxayınlaşdırmamalı, xüsusi karantin rejiminin qaydalarına ciddi əməl edilməlidir.\nAzərbaycanda bütün sahələr üzrə qlobal pandemiya ilə mübarizə davam etdirilir. Dövlətimiz hər zaman olduğu kimi, istənilən mürəkkəb dövrdə də əhalinin sosial təminatı ilə bağlı məsələləri diqqət mərkəzində saxlayır və bununla bağlı zəruri tədbirləri davam etdirir. Xüsusi karantin rejiminin tətbiq olunduğu 10 şəhər və rayonda muzdlu işçilərin əmək haqları üzrə müvafiq ödənişlər ediləcək və fərdi (mikro) sahibkarlara birdəfəlik maliyyə dəstəyi göstəriləcək, həmçinin işsiz və xüsusi karantin rejiminə görə gəlirini itirən qeyri-formal işləyən aztəminatlı şəxslərə yaşayış minimumu həcmində (190 manat) birdəfəlik ödəmələr ediləcək.\nİndi əsas məsuliyyət ölkə vətəndaşlarının üzərinə düşür. Dövlət pandemiyanın yayılmasının qarşısının alınması, insanların sağlamlığının qorunması, əhalinin sosial təminatının müdafiəsi istiqamətində lazım olan bütün addımları atıb. Qalır insanların müəyyən edilmiş qaydalara riayət etməsi. İnsanlarımız qəbul etməlidirlər ki, COVID-19-un geniş yayılması onların sağlamlıqları üçün də ciddi təhlükə yarada bilər. Vətəndaşlardan tələb olunur ki, sadəcə, mövcud qaydalara riayət etməklə özümüzü, yaxınlarımızı və ən nəhayət əsgər və zabitlərimizi qoruyaq. İaşə obyektləri, ictimai nəqliyyat, istənilən qapalı məkan, insanların sıx toplaşdığı yerlər infeksiyaya yoluxmaq üçün əlverişli məkan hesab olunduğundan həmin ərazilərdə qoruyucu vasitələrdən mütləq istifadə edilməlidir. Ümumilikdə bu gün Nazirlər Kabineti yanında Operativ Qərargahın qərarlarına riayət etmək, sosial məsafəni gözləmək, tibbi maskalardan istifadə etmək, şəxsi gigiyena qaydalarına əməl etmək hamımızın vətəndaşlıq borcuna çevrilməlidir. Gəlin, düşmən üzərində tarixi zəfər qazandığımız bir vaxtda sosial məsuliyyətimizi dərk edərək koronavirus cəbhəsində də qalib olaq.\nAzərbaycan pandemiyaya qarşı mübarizədə təşəbbüsləri ilə liderliyini qorudu COVID-19: Əgər məsuliyyətli olmasaq… İşğaldan azad edilmiş ərazilərdə yeni quruculuq dövrü başlayır Kəlbəcərin işğaldan azad edilməsi siyasi-diplomatik qələbəmizdir Erməni vandalizmi sərhəd tanımır Xalqın dəstəyi dövlətin tükənməz gücünün mənbəyidir Ermənistan ölkəmizə qarşı ekoloji terror həyata keçirir Erməni lobbisi bütün dünyada müstəqil medianı susdurmaq yolu seçib Bu qan yerdə qalmayacaq... Diasporumuz haqq səsimizi dünyaya çatdırır


Çinin ən böyük smartfon istehsalçılarından biri olan Xiaomi, Çin hərbi sənayesi ilə əlaqələri barədə iddiaları rədd edib. Şirkət ABŞ-ın sanksiyalarına cavab olaraq səhmdarlarının maraqlarını qorumaq üçün addımlar atacağını bildirib.\n"Kommersant.az" xəbər verir ki, bu barədə şirkətin cümə günü verdiyi açıqlamada deyilir.\nAçıqlamada "Şirkət öz fəaliyyətini daim qanunlara və müəyyən edilmiş qaydalara uyğun olaraq aparır, eyni zamanda bu əməliyyatların aparıldığı yerdə qurulmuş müvafiq qanun və qaydalara hörmətlə yanaşır. Şirkətin xidmətləri və məhsullarından mülki və ticarət sahələrində istifadə olunur. Şirkət özünün aid olmadığını təsdiqləyir, hərbi sənaye ilə əlaqəli və ya Çinli bir hərbi şirkət deyil, ABŞ-ın milli təhlükəsizlik qanununa tabedir. Şirkət öz mənfəətlərini və səhmdarlarının mənafelərini qorumaq üçün müvafiq tədbirlər görəcək "deyə şirkət bildirib.\nCümə axşamı, Pentaqonun mətbuat xidməti, ABŞ müdafiə nazirliyinin ABŞ-da fəaliyyət göstərən və Vaşinqtona görə Çin hərbi sənayesi ilə əlaqəli Çin şirkətləri siyahısını genişləndirdiyini bildirib. Siyahıya Xiaomi daxil olmaqla daha doqquz müəssisə əlavə edilib.\nBu korporasiya 2010-cu ilin aprelində qurulub və hal-hazırda dünyanın dörd ən böyük smartfon istehsalçısından biridir. 2018-ci ildə şirkət Hong Kong birjasında səhmlərinin ilkin kütləvi təklifini həyata keçirdi. Son bir ildə onların qiyməti 180% artmışdır. Keçən ilin dekabr ayının sonunda Xiaomi'nin bazar kapitallaşması ilk dəfə 100 milyard dollar səviyyəsini aşıb.\nXiaomi səhmləri cümə günü Hong Kong Fond Birjasında 11% ucuzlaşıb\n“iPhone 13”ün xüsusiyyətləri açıqlanıb


Yeni menecment «Yelo Bank»a son illərin - ƏN BÖYÜK MƏNFƏƏTİNİ QAZANDIRIB – HESABAT - FED.az\nYeni menecment Azərbaycanlı milyardçının bankını mənfəət liderlərindən birinə çevirib\nAzərbaycanın aparıcı və sürətlə inkişaf edən banklarından olan «Yelo Bank» 2021-ci ilin 3-cü rübünü yüksək nəticələrlə başa vurub.\nFED.az bankın hesabatına istinadən xəbər verir ki, yanvar-sentyabr aylarında «Yelo Bank»ın faiz gəlirləri ötən ilin eyni dövrü ilə müqayisədə 5,4 milyon manat artaraq 46,4 milyon manatı keçib.\nBu məbləğin əsas hissəsi müştərilərə verilən kredit portfelinin gətirdiyi gəlirdir – 45 milyon manat, ötən illə müqayisədə 20% artım. Başqa banklara və maliyyə təşkilatlarına verilən kreditlərdən isə Bank təqribən 1 milyon manat əldə edib. Daha 340 min manat qiymətli kağızlardan daxil olub.\nBankın faiz xərcləri isə 13 milyon 515 min manat təşkil edib. Bunun 11,1 milyon manatı bankda əmanəti olan müştərilərə faiz kmi ödənilib.\n1,7 milyon manat Mərkəzi Bank və digər dövlət fondları qarşısındakı öhdəliklər üzrə faizlərə, 500 min manat isə cəlb edilən kreditlərə görə ödənilib.\nNəticədə «Yelo Bank» 9 ayı 32,9 milyon manat xalis faiz gəliri ilə başa vurub. Bu ötən ilin eyni göstəricisindən 6,5 milyon manat və ya 24% artıqdır.\nYanvar-sentyabr aylarında bankın qeyri-faiz gəlirləri 2,4 milyon manat təşkil edib, hesabat dövründə haqq və komissiyalar üzrə 2,7 milyon manat gəlir əldə edilib. Əvəzində valyuta əməliyyatlarında yarım milyon manat itirilib. Digər gəlirlər 331 min manat olub.\n«Yelo Bank»ın qeyri-faiz xərcləri isə 5 milyon manata yaxın və ya 17% artaraq 33 milyon 745 min manat təşkil edib. Hesabat dövründə bankın əmək haqqı xərcləri 16 milyon 562 min manat təşkil edib - 17% artım. Digər xərclər isə təqribən 2 dəfə artaraq 9,2 milyon manata yüksəlib.\nNəticədə «Yelo Bank» hesabat dövrünü 1 milyon 550 min manat əməliyyat mənfəəti ilə başa vurub. Xatırladaq ki, 2020-ci ilin eyni dövründə bank əməliyyat zərəri ilə işləyirdi – dövrü 157 min manat zərərlə başa vurmuşdu.\nKredit portfelinin keyfiyyətinin yaxşılaşması nəticəsində bank əvvəlki illərdə mümkün zərərlər üzrə ayırdığı məbləğin bir hissəsini – 9,8 milyon manatı geri çəkib.\nNəticədə ilk 9 ay ərzində «Yelo Bank»ın xalis mənfəəti 11 milyon 367 min manat təşkil edib. Bu – son 5 ildə «Yelo Bank»ın tarixində ən böyük mənfəətdir. Belə ki, təkcə ötən ilin eyni dövrünü bank 23,2 milyon manat zərərlə başa vurmuşdu.\n2021-ci ilin 3-cü rübünün nəticələrinə görə, bankın aktivləri 100 milyon manatdan çox artaraq 390 milyon manatdan 495 milyon 743 min manata yüksəlib. Artım demək olar ki, bütünlüklə müştərilərə verilən kreditlərin artması ilə bağlıdır.\nBiznes kreditlərin artımı rekord vurub\nİlk 9 ayda «Yelo Bank»ın kredit portfeli 100 milyon manat artaraq 308 milyondan 408 milyon manata yüksəlib.\nHesabat dövründə bankın bütün növ kreditləri artıb. Xüsusilə biznes kreditləri 83 milyon manat və ya 57% artaraq 227 milyon manata çatıb. İstehlak kreditləri 30%-dən çox artaraq 84 milyondan 111 milyon manat, daşınmaz əmlak kreditləri isə 70 milyon manat olub.\nBank əvvəlki kimi, qiymətli ağızlara minimum vəsait yatırır – cəmi 13 milyon manat, əsas diqqət kreditləşdirməni artırmağa yönəlib. Nəticədə müştərilərə verilən xalis kreditlər 107 milyon manat artaraq 356 milyon manata yüksəlib.\nBanka artan inam göstəricisi - depozit portfeli kəskin artıb\n3-cü rübün nəticələrinə görə, «Yelo Bank»ın öhdəlikləri 93 milyon manat və ya təqribən 28% artaraq 426 milyon manatra yüksəlib. Depozit portfeli 74 milyon manat və ya 31% artaraq 310 milyon manat yaxınlaşıb.\nBankda fiziki şəxslərin əmanətlərində kəskni artım var – təqribən 60 milyon manat və ya 30%-lik artıfmdan sonra məbləğ 267 milyon manata yüksəlib. Hüquqi şəxslərin bankdakı vəsaitləri isə 50% artaraq 28 milyon manatdan 42 milyon manata qalxıb.\nBankın kapitalı da 12 milyon manatdan çox artaraq 69,3 milyon manat yüksəlib.


Bugün 2020-06-01 05:23\nBeləliklə, vaxtında atılan məqsədyönlü addımlar sayəsində tezliklə Azərbaycan Xalq Cümhuriyyətinin Hərbi Çağırış və səfərbərlik sistemi formalaşdırılaraq fəaliyyətə başladı. Bu qurumun həyata keçirdiyi təsirli tədbirlər nəticəsində əhalinin vətənin müdafiəsinə səfərbər edilməsi, vətəndaşların orduya çağırılması, nizami hərbi birliklərin yaradılması, qoşunların zəruri təchizatı ilə bağlı başlıca məqsədlərə nail olundu. Xalq Cümhuriyyəti dövründə bu sahədə aparılan işlərə müasir Azərbaycan dövlətçiliyinin banisi, xalqımızın Ümummilli lideri Heydər Əliyev yüksək qiymət verib. Ulu öndərimiz o dövrlə bağlı çıxışlarında Cümhuriyyətin digər nailiyyətlərilə bərabər, müdafiə və təhlükəsizliklə, nizami hərbi qüvvələrin yaradılması yönündəki uğurları da dəfələrlə qeyd edib.\nAzərbaycan Prezidenti, Silahlı Qüvvələrin Ali Baş Komandanı İlham Əliyev də hər zaman Xalq Cümhuriyyətinin hərbu quruculuq sahəsindəki addımlarını xüsusi vurğulayaraq, qazanılan nailiyyətləri layiqincə dəyərləndirib. Cümhuriyyətin 100 illik yubileyilə bağlı Sərəncamında Prezident İlham Əliyev Xalq Cümhuriyyəti dövründə ölkənin ərazi bütövlüyü və milli təhlükəsizliyinin təmin edilməsi naminə mühüm səylər göstərildiyini, qısa müddətdə vətəndaşların orduya çağırışı, vətənin müdafiəsinə səfərbər olunması istiqamətində müvafiq addımlar atıldığını, yüksək döyüş qabiliyyətli nizami hərbi hissələr yaradıldığını qeyd edib. Təəssüf ki, həmin dövrdəki əlverişsiz ictimai-siyasi şərait, saysız-hesabsız çətinliklər, xarici müdaxilə Azərbaycan Xalq Cümhuriyyətinin süqutuna yol açdı.\nDigər sahələr kimi, Cümhuriyyətin ordu quruculuğu, səfərbərlik və hərbi çağırış sahəsində başladığı taleyüklü işlər yarımçıq qaldı. Bu istiqamətdə sonrakı onilliklərdə, yəni Sovet zamanında da müəyyən addımlar atılsa belə, bunlar müstəqil dövlətin hərbi çağırış sisteminin inkişafı və modernləşməsi üçün qətiyyən kifayət edə bilməzdi. Eləcə də dövlət müstəqilliyimizin bərpa olunduğu ilk dövrdə, 1991-93-cü illərdə də səriştəsiz rəhbərlik ucbatından, məqsədyönlü siyasət aparılmaması üzündən Azərbaycanda hərbi çağırış sahəsində qarışıqlıq, böhran hökm sürmüşdü. \_ 1993-cü ildə xalqın təkidli müraciətlərilə yenidən hakimiyyətə qayıdan Ümummilli lider Heydər Əliyevin rəhbərliyilə çox keçmədən bu istiqamətdə də önəmli nailiyyətlər əldə olundu. Sözsüz ki, müasir dövlətçilik tariximizin səfərbərlik və hərbi çağırışla əlaqədar əsaslı dönüş nöqtəsi məhz Ümummilli lider Heydər Əliyevin Qarabağ cəbhəsində erməni təcavüzünün daha da şiddətlənməsilə bağlı 1993-cü il noyabrın 2-də milli televiziya və radio ilə xalqa müraciət etməsi oldu. Ulu öndər öz tarixi müraciətində ölkə əhalisini silahlı qüvvələrin gücləndirilməsinə yardım göstərməyə çağıraraq, xalqımızı vətənin müdafiəsi naminə səfərbər olmağa səslədi. Bu müraciətdən sonra Azərbaycan ordusunun döyüş hazırlığı və imkanlarında qısa müddətdə böyük irəliləyişlər müşahidə olundu, cəbhədə mühüm qələbələr əldə edildi. 1994-cü ildə atəşkəs elan olunması ölkəmizdə digər istiqamətlərlə bərabər, hərbi çağırış sahəsində də çevik və səmərəli addımlar atıldı, zəruri islahatlar həyata keçirildi. Bu uğurlu prosesin Prezident İlham Əliyevin rəhbərliyi altında müvəffəqiyyətlə davam etdirilməsi isə ölkəmizdə səfərbərlik və hərbi çağırış sistemini bugünkü yüksək mərhələyə, modern inkişaf həddinə çatdırdı. Dövlət başçısının Səfərbərlik və Hərbi Xidmətə Çağırış üzrə Dövlət Xidmətinin yaradılması haqqında imzaladığı 13 fevral 2012-ci il tarixli Fərmanı bu baxımdan xüsusi təkan mənbəyi rolunu oynadı.\nSözügedən fərmana əsasən, Müdafiə Nazirliyinin tabeliyində olan Azərbaycan Respublikasının Hərbi Komissarlığı, Naxçıvan Muxtar Respublikasının Hərbi Komissarlığı, rayon, şəhər, hərbi komissarlıqları ləğv edilərək onların əsasında Azərbaycan Respublikasının Səfərbərlik və Hərbi Xidmətə Çağırış üzrə Dövlət Xidməti yaradıldı. Səfərbərlik və Hərbi Xidmətə Çağırış üzrə Dövlət Xidməti Azərbaycan Respublikası vətəndaşlarının hərbi-vətənpərvərlik tərbiyəsi, müddətli həqiqi hərbi xidmətə çağırışaqədərki hazırlığı, həqiqi hərbi xidmətə çağırışı, ehtiyatda xidmət keçməsi, səfərbərlik hazırlığı və səfərbərlik üzrə çağırışı, xüsusi hərbi ixtisaslar üzrə hazırlığı, ali təhsil müəssisələri tələbələrinin zabitlər hazırlanan xüsusi proqram üzrə hərbi hazırlığını həyata keçirir.\nHəmçinin, bu Xidmət Azərbaycan Respublikası Silahlı Qüvvələrinin və qanunvericiliklə nəzərdə tutulmuş digər silahlı birləşmələrin sülh dövründə çağırışçılarla, səfərbərlik zamanı və müharibə dövründə Silahlı Qüvvələrin və digər silahlı birləşmələrin, habelə xüsusi birləşmələrin hərbi vəzifəlilərlə və hərbi-nəqliyyat vasitələri ilə, eləcə də mülki heyət vəzifələrində işləmək üçün vətəndaşlarla komplektləşdirilməsi sahələrində dövlət siyasətini və tənzimlənməsini gerçəkləşdirir.\nXidmət rəisi general-leytenant Arzu Rəhimovun Xalq Cümhuriyyətimizin zəngin dövlətçilik irsi barədə fikirlərində də bu cəhət öz ifadəsini tapıb: “İlkin təşkili məhz Xalq Cümhuriyyəti dövründə gerçəkləşən hərbi çağırış və səfərbərlik sistemi ötən 100 ildə şərəfli bir yol keçərək, zəngin təcrübə və qürurverici ənənələrlə bu günümüzə gəlib çatıb.\nHazırda Səfərbərlik və Hərbi Xidmətə Çağırış üzrə Dövlət Xidmətinin atdığı hər bir addım, həyata keçirdiyi hər bir tədbir, tətbiq etdiyi hər bir yenilik həm də Azərbaycan Xalq Cümhuriyyəti qurucularının xatirəsinə ehtiram nümunəsi, o dövrdə formalaşmış hərbi çağırış və səfərbərlik ənənələrinin qorunmasına, daha da inkişaf etdirilməsinə töhfə deməkdir. Müasir milli dövlətçiliyimizin parlaq uğurları kimi, Azərbaycan Xalq Cümhuriyyətinin misilsiz irsi, həmin illərdə ordu quruculuğu, hərbi çağırış və səfərbərlik sahəsində qazanılan nailiyyətlər də bizim iftixar mənbəyimizdir”.\nKateqoriya : CƏMİYYƏT Baxış sayı : 821\n"Mən sizə öz ölkəmdən misal gətirmə...


Ermənilər: Moskva məhkəməsi atasını qətlə yetirən Xaçaturyan bacılarını azad etdi (Video izlə)\nSizinYol-Vesti: Moskva məhkəməsi qırx bıçaq zərbəsi ilə atalarını qətlə yetirən üç bacını azad etdi. 17 yaşlı Mariya, 18 yaşlı Anejelina, 19 yaşlı Krestina uzun illər atalarının zorakılığından cana yığılaraq onu qətlə yetiriblər. Məhkəmə qızlara məhdudiyyətlər Davamını oxu\nİspaniyanın “Barselona” klubunun hücumçusu Lionel Messi La-Liqanın 28-ci turu çərçivəsində “Malaqaya” qarşı matçda meydana çıxa bilməyəcək. “Mundo Deportivo”ya istinadən xəbər verir ki, buna səbəb Messinin övladının dünyaya gəlməsidir. Nəşrin məlumatına görə, Argentinalı futbolçunun həyat yoldaşı Davamını oxu\nBülənt Ərsoy cinsiyyətini dəyişdirdikdən sonra, ilk dəfə evə gəldikdə görün atası ona nə deyir:” Sənin kimi oğlum…” (Video izlə)\nBülənt Ərsoy cinsiyyətini dəyişdirdikdən sonra, ilk dəfə evə gəlir və görün atası ona nə deyir… SizinYol təqdim edir:\nDostları ilə birlikdə evə daxil olan kişi elə bir səhnəylə rastlaşdı ki… (Video izlə)\nDostları ilə evə daxil olan kişi qızını yad oğlanla yataqda görür və özündən çıxır. SizinYol təqdim edir:\nBakı şəhər sakinləri Səməd Novruzov və oğlu Nəbi xəzinadara 100 manatlıq saxta əskinas verdikləri üçün saxlanılıblar. Daxili İşlər Nazirliyini xəbər verir ki, Xətai rayonu ərazisində yerləşən marketlərdən birində Bakı şəhər sakinləri Səməd Novruzov və oğlu Davamını oxu


Azərbaycanlığımız və Türklüyümüz - (II yazı) » Karabakhmedia.Az\nAzərbaycanlığımız və Türklüyümüz - (II yazı)\nTarix:12-03-2016, 22:47 Kateqoriya:Manşet / Türk dünyası\n“Azərbaycan” kəliməsinin formalaşması dövründə onunla yanaşı “Manna” da olmuşdur. Bizcə, “Manna”, “Munna”, “Mini” eləcə də, “İşquz”, “İskit”, “Kas” kimi kəlimələr bu ərazidə yaşayan Türksoylu xalqlara verilmiş müxtəlif adlardır. Məsələn, “quzlar-qazlar-oğuzlar-xəzərlər” Assur mənbələrində işquz-aşkenaz, yunan mənbələrində kaslar, iskitlər ərəblərdə quzlar, xəzərlər farslarca turlar-turanlılar və s. kimi yad edilmişdir. Əsas məsələ odur ki, İskit-İşquz-Aşkenaz-Quz Oğuz-Xəzər dövlətidir; Kaspi-Quz-Quzğun Xəzər-Oğuz dənizidir; Azərbaycan-Turan-Turukki Türklər ölkəsidir. Bunu, yalnız yerli Dədə Qorqud boyları, Oğuz-Türk qaynaqları deyil, eyni zamanda Assur, Yunan, Ərəb, Fars, Suriyani və başqa yadelli mənbələr də təsdiqləyir.\nƏfzələddin Xaqani, Nizami Gəncəvi birmənalı şəkildə Azərbaycan, Xəzran (Xəzərlər ölkəsi), Turan, Türkistan dövlətlərindən, onların qəhramanlarından bəhs edirlər. Əslində Ə.Xaqani, N.Gəncəvinin Azərbaycanla yanaşı Xəzran, Turan, Türkistandan söz açmaları bir cümlədə tamamilə öz əksini tapmışdır: “Azərbaycan türklərin qədim dövrdən bəri yaşadığı ölkədir”. 7-ci əsrdə xəlifə Müaviyənin müşaviri tərəfindən səsləndirilmiş bu həqiqəti o zaman yalnız ərəblər deyil, bütün millətlər qəbul edirdilər. Belə ki, fars mənbələrində də “Azərbaycan” dedikdə, “qədim türklər ölkəsi” başa düşülmüşdür. Deməli, ən azı 7-ci əsrdə təsdiq olunmuş “Türklərin ölkəsi” ruhlu “Azərbaycan” kimliyi heç kəsdə şübhə doğurmurdu.\n“Türklərin ölkəsi” anlamında formulə edilən “Azərbaycan”ın Fəxrəddin, N.Gəncəvi, Xaqani və başqaları tərəfindən eyni anlamda ifadəsi təbii idi. F.Rəşiddədin də bu düşüncənin davamı kimi “Oğuznamə”də “Azərbaycan” sözünü Oğuz xanla bağlamışdır. Bu həm də Dış Oğuzlarla İç Oğuzların bütünləşməsindən sonra Oğuzların miladdan öncə 10-6-cı əsrlərdə Azərbaycnda aparıcı qüvvəyə çevrilməsi, hətta oğuzların tanınmış xanı Oğuz xanın “Azərbaycan” adının banisi anlamında öz ifadəsini tapmışdır. Deməli, “Azərbaycan” İç Oğuzlarla Dış Oğuzlarla bağlı ortaya çıxmışdır. Çox güman ki, İç Oğuzlar xəzərlər olmuş, öz adını Xəzər dənizinə, Azərbaycan ölkəsinə vermişdir. Bu anlamda “Azərbaycan” dedikdə, oğuzların və xəzərlərin ölkəsi başa düşülməlidir. Hətta, F.Rəşiddədinə görə hərfi mənada da “Azərbaycan” oğuzlarla, Oğuz xanla bağlı olmuşdur.\nOrta Çağda “Azərbaycan” hərfi mənada hansı məna daşımasından asılı olmayaraq “Oğuzlar, Türklər ölkəsi” kimi anlaşılmışdır. Ona görə də, 7-ci əsrdən başlayaraq A.A.Bakıxanovun “Gülüstani-İrəm” nədək bütün tarixçilər “Azərbaycan”ı “Türklərin ölkəsi” kimi qəbul ediblər. Bizcə, 7-ci əsrdə Azərbaycanın “Türklər ölkəsi” kimi yad edilməsi, artıq oğuzlar, qıpçaqlar, xəzrələr, hunların daha çox türklər, bəzən də turanlılar adı altında tanınmasıdır. Artıq ilkin orta əsrlərdə “Türk” sözü Oğuz-Xəzər-Hun-Qıpçaq soyluların ümumiləşdirici adına çevrilmişdir. Türk ulusunun Oğuzlar və Xəzərlər yaşayan ölkəsi əsasən “Azərbaycan” idisə, Oğuzlar və Xəzərlə yanaşı bütün Türk xalqlarını özündə birləşdirən isə Turan olmuşdur. Bu anlamda Orta Çağ müəllifləri “Azərbaycan”, “Azərbaycan ölkəsi” ifadələrini ərazi və coğrafi anlamdan uzaq Oğuzlar və Türklər ölkəsi kimi ulus anlamında ifadə ediblər. Beləliklə, Dərbənddən Kəngər körfəzinə, Bakıdan Qarsadək “Azərbaycan” kimliyini müəyyənləşdirən millət Oğuzlar-Xəzərlər-Türklər olmuşdur, bu gündə həmin gerçəklik davam etməkdədir. Bizcə, ərəb və fars tarixçiləri də “Oğuz-Xəzər” kimliyindən çıxış edərək Azərbaycan ölkəsini ya da Azərbaycan coğrafiyasını bu ərazilər çərçivəsində görmüşlər.\nBütün bunlardan çıxış edərək hesab edirik ki, “Azərbaycan” sözü həmin kəlimənin özündə ifadə olunan vahid millətin (Oğuz, Türk) və vahid ölkənin (Oğuz, Xəzər) adıyla bağlıdır. Orta Çağ müəllifləri də Oğuz ulusunun mahiyyətindən çıxış edərək ölkə və coğrafi anlamında “Azərbaycan”dan söz açıblar. Bütün türksoylu xalqlar üçün də “Azərbaycan”a sahib olmaq, yalnız coğrafi və ölkə anlamı daşımamış, burada milli mənsubiyyət əsas rol oynamışdır.\nDeməli, Orta Çağda “Azərbaycan” kəliməsi millət və dövlət anlayışının insanların şüurunda qorumaqla yanaşı, həmin ulusun və onun dövlətinin coğrafiyalaşmış ya da ölkə halına gətirilmiş forması da olmuşdur. Buna səbəb odur ki, Orta Çağda “Azərbaycan” tez-tez bir Türk-Oğuz-Turan tayfasından digərinin əlinə keçmişdir. Bu anlamda Oğuzun mərkəzi, Turanın əsas yurdlarından olan “Azərbaycan” bütün türksoylu xalqlar üçün eyni dərəcədə doğma olmuşdur. Ona görə də, Azərbaycan çoğrafiyasında, Azərbaycan ölkəsində hökm sürmüş bütün Türk-Oğuz-Turan sülalələri “Azərbaycan”ı qutlu bir mərkəz kimi görmüş, Azərbaycana sahib olmadan yeni bir Türk dövlətini yaratmağn mənasız olduğunu anlamışlar. Biz bunu Aranlarda, Səlcuqlarda, Qıpçaqlarda, Xəzərlərdə, Teymurilərdə, Sacilərdə, Baharlılarda, Qacarlarda, Osmanlılarda, Səfəvilərdə, Əfşarlarda görürük.\n“Azərbaycan” kəliməsinin coğrafi və ölkə anlamda dərkindən çıxdığımız yol göstərir ki, onun mahiyyəti ilk başlanğıcda ulus və dövlət kimliyində ifadə olunmuş, bu və ya digər mənada ilkin mahiyyətini daima qorumuşdur. Ancaq SSRİ və İran Pəhləvilər dönəmində “Azərbaycan” kəliməsinin coğrafi və ölkə anlyışı üzərində dayandığı üçün, onun ulus və dövlət kimliyi saxtalaşdırılmağa çalışılmışdır. Özəlliklə, “Azərbaycan” sözünün farsdilli, yunan, suriyani yozumları ulusun və dövlətin deyil, iranyönlü coğrafiyanın tarixinin öyrənilməsinə yol açmışdır. Bir sözlə, “Azərbaycan” kəliməsindəki ulus və həmin ulusun dövləti anlayışı məsələsinin araşdırmalardan uzun müddət kənarda qalması, üstəlik onun daha çox şəxs, coğrafi, ölkə anlayışları baxımından ön plana çıxarılması qəsdli xarakter daşımışdır. Bütün bunlar kifayət deyilmiş kimi, “Azərbaycan” sözünü “azəri” formasına salaraq uydurma irandilli-farsdilli etnik qrupa şamil etmək cəhdləri də olmuşdur. Deməli, Türk düşmənləri işlərini ehtiyatlı tutaraq coğrafi və ölkə anlayışlardan kənarda “xalq” yaratmaq işinə də baş vurmuşdur.\nŞübhəsiz, coğrafi və ölkə anlayışlarından kənarda “xalq” ya da etnik qrup yaratmaq məsələsi ilk növbədə, 1918-ci ildə Azərbaycan Cümhuriyyətinin meydana çıxmasıyla bağlıdır. Əslində “Azərbaycan” kəliməsinin yeni yaranan bir dövlətə verilməsi çox şeyləri, o cümlədən tarixi, siyasi, iqtisadi, sosial, mədəni sistemlərdə dəyişikliklərlə yadda qalmışdır. Bu proses 1918-ci ildən öncə başlasa da, “Azərbaycan” adının dünya sisteminə daxil olması istər-istəməz Rusiya, Qacarlar, Osmanlı, Böyük Britaniya və başqa dövlətlərin ideoloqlarını hərəkətə keçirdi.\n“Azərbaycan” adının “Azərbaycan ölkəsi”nin, “Azərbaycan” coğrafiyasının bir hissəsində yeni yaranmış dövlətin adı kimi bəyan edilməsi Rusiya, Qacarlar və Osmanlını daha çox maraqlandırmışdır. Ötən 100 il ərzində “Azərbaycan ölkəsi”nin, “Azərbaycan” coğrafiyasının hətta, yarımçıq olsa belə, “Azərbaycan dövləti” şəklinə düşməsi öz aktuallığını qoruyub saxlamaqdadır. Bəlkə, 1918-ci ildə qurulan dövlətə “Azərbaycan” deyil, başqa bir ad məsələn, Oğuzustan ismi verilsəydi, bu ərazidə yaşayan türk-müsəlman xalqının SSRİ və SSRİ-dən sonrakı dönəmdə həyatı müsbət və mənfi anlamda fərqli ola bilərdi. Hər halda, indi “Azərbaycan” adından fərqli bir ad daşıyan ulusun və onun dövlətinin taleyinin hansı istiqamətdə inkişafı haqqında fikir yürütmək çox çətindir.\nBir şeyi dəqiq bilirik ki, yeni bir dövlətin ismi məsələsinin müzakirəsində Azərbaycanla Oğuzustan adı üzərində dayanılması təsadüfi olmamışdır. Hər iki adın Türklüyü ifadə etdiyini yaxşı anlayanların sonuc olaraq “Azərbaycan” üzərində dayanmaları isə təsadüfi olmamışdır. Çünki “Oğuzlar ölkəsi” olan bu ölkə “Azərbaycan” kimi tarixə daha çox damğasını vurmaqla yanaşı, Oğuzluğunu da qoruyub saxlamışdır. Əks təqdirdə dövlət adı kimi əsasən “Oğuzustan” və “Azərbaycan” ön plana çıxmazdı. Ancaq buradakı eynilik hərfi məna üzərindən deyil, tarixi gerçəklik əsasında ifadə edilmişdir.\nBiz, “Oğuzustan” deyil, “Azərbaycan” adının yeni yaranmış bir dövlətə verilməsinin tamamilə uğurlu olmasını iddia etməməklə yanaşı, bütövlükdə optimal olması qənəatindəyik. Çünki yeni yaranmış bir dövlətin konkret, dəqiq etnik kimliyi ifadə edən Oğuzustan deyil, artıq ulus kimliyi mahiyyətindən xeyli dərəcədə uzaqlaşmış daha çox coğrafiya və ölkə anlamında yayğın “Azərbaycan” adı üzərində dayanılması həm ziyalılar, həm də xalq arasında istər-istəməz mübahisələrə yol açımışdır, bu gündə həmin yol izlənməkdədir. Hər halda tarixi gerçəklik anlamında eynilik təşkil edən “Oğuzustan”-“Türkistan” və “Azərbaycan” anlayışlarının hərfiyyən uyuşmazlığı da göz ğnündədir. Bu baxımdan həmin dövrdə daha çox hərfi mənada “odlar yurdu” ya da ona yaxın anlam daşıyan “Azərbaycan”ın əsasən oğuzların-türklərin yaşadığı və yaratdığı bir dövlətin adına verilməsi birmənalı qarşılanmamışdır. Sadəcə, “Azərbaycan” adlı coğrafiyada və ölkədə tarixən əsas yaşayanların, başlıca nüvənin türksoylular, oğuzsoylular olduğu üçün Azərbaycan Cümhuriyyətinin Türk ölkəsi, Türk dövləti olması heç kəsdə şübhə doğurmurdu.\nOna görə də, “Azərbaycan”nın etnik kimliyi ifadə etməməsiylə bağlı bir çox iradlar olsa da, bütövlükdə onun Türklüyə, Oğuzluğa zidd olmadığını da təsdiq edirdilər. Bu amildən çıxış edərək “Azərbaycan” kəliməsini dövlət adı kimi təsbitlənməsinə çalışanlar, eyni zamanda türk olmayan etnik azlıqların da “Azərbaycan”a müsbət yanaşacaqlarnı yaxşı bilirdilər. Beləliklə, “Azərbaycan” dövlət adına çevrilməklə bir tərəfdən oğuzluğunu-türklüyünü yenidən ortaya qoyur, digər tərəfdən tarixdəki bütövləşdirici, birləşdirici funksiyasını da davam etdirirdi. Hər halda “Azərbaycan” adlı Oğuz-Türk dövləti dünyanın yeni tələblərinə əsasən yaradılmışdır ki, burada qurucu, əsas nüvə Azərbaycan türkləri olsa da, eyni zamanda milli-demokratik prinsiplərə uyğun olaraq etnik azlıqların maraqları da nəzərə alınırdı.\nBu baxımdan yeni yaranmış dövlətlərin ideoloqlarının bir tərəfdən “Azərbaycan Cümhuriyyəti” türk tarixi, türk ədəbiyyatı, türk mədəniyyəti anlamında onun bir parçası olması kimi varislik prinsiplərini gözləməsi, digər tərəfdən ölkə və coğrafiya anlamındakı “Azərbaycan”dan uzaqlaşaraq onu millət və dövlət olaraq ifadə etmələri təsadüfi ola bilməzdi. Hər halda 1918-ci ildə daha çox coğrafi və ölkə anlamında qəbul etdiyimiz “Azərbaycan” kəliməsinin “Türk-Oğuz” etnik kimliklə eyniləşdirilməsi, eyni zamanda dövlət kimi ifadəsi keçmişlə bağlılığı ortaya qoymuşdur.


Tətil alış-veriş mövsümünün ənənəvi başlanğıcı olan Qara Cümə bu il noyabrın 29-a düşür. Satış ekstravaganza, təqvimdə ən çox alış-veriş günüdür və bir çox pərakəndə üçün iqtisadi dayaq təmin edir..\nQara Cümə və Kiber Bazar ertəsi 2019-u izah edən ən heyranedici statistikaları topladıq.\n1 Qara Cümə tarixi\n2 Qara Cümə Həftə içi Satış meylləri\n3 Qara Cümə & Kiber Həftə Elektron Ticarət Statistikaları\n4 Amazon Qara Cümə & Kiber Həftə statistikası\n5 Qara Cümə & Kiber Həftə Mobil Statistikaları\n6 Qara Cümə & Kiber Həftə Sosial Media Statistikası\nQara Cümə tarixi\n“Qara Cümə” termini əvvəlcə çox qaranlıq bir maliyyə gününü təsvir etmək üçün istifadə edildi: 1869-cu ilin sentyabrındakı Amerikanın qızıl bazarındakı qəza. Ancaq indi hər il Şükran günündən sonrakı gündə baş verən frenetic alış-veriş bonanzasını qeyd etmək üçün istifadə olunur..\nPerakendeciler, Prezident Abraham Linkoln’ın ilk dəfə 1863-cü ildə Şükranlıq günü olaraq milli bir tətil təyin etdiyi gündən ümidlə gözlədi və illər keçdikcə əhəmiyyəti artır. 1924-cü ildə Macy’s, 1905-ci ildə başlayan Kanadalı mağaza Eaton’un Santa temalı paradının Torontoda qazandığı müvəffəqiyyəti görəndən sonra Nyu Yorkdakı məşhur Şükranlıq Günü paradını başlatdı. hadisə qısa müddətdə mədəni təməl daşı oldu.\nQara Cümə adını aldığı bir çox dəfə təkrarlanan mifdir, çünki pərakəndə satışçılar bütün ili “qırmızıda” işlədirdilər və Şükran gününün ertəsi onları “qara rəngə” gətirdi. Ancaq adın gerçək hekayəsi 1950-ci illərin Philadelphia’ya aiddir. Hər il çox sayda alıcı şəhərə klassik Ordu-Donanma oyunu ərəfəsində gəlirdi. Şəhər polisi əməkdaşları izdihamı və alverçilərin qarşısını almaq üçün bütün həftə sonu əlavə işləməyə məcbur olduqları üçün onu Qara Cümə adlandırdılar..\nTermin Philly mağazalarında reklam kampaniyalarının bir hissəsi olmasına baxmayaraq 1980-ci illərin sonlarına qədər digər dövlətlərə yayılmadı. Etdikdə, həm pərakəndə satıcılar, həm də alıcılar üçün müsbət, həyəcanverici bir hadisə kimi sövq edildi. 2005-ci ilə, Şükranlıqdan sonra Bazar ertəsi olan Cyber Bazar ertəsi, tətil həftə sonu sifariş etmək və daha çox satışa çıxarmaq üçün onlayn satıcılar tərəfindən qəbul edildi. Satış qəzəbi də Şükranlığın özünə qarışdı, alverçilər turkey şam yeməyini süfrəyə götürdükdən dərhal sonra tətil alış-verişlərinə başlamağı təşviq etdilər..\nBu il alış-veriş edərkən yadda saxlamaq üçün 25 Qara Cümə və Kiber Bazar ertəsi statistikaları.\nQara Cümə Həftə içi Satış meylləri\nQara Cümə satışları 2018-ci ildə 717.5 milyard dollara çatdı, bu 2017-ci ildə xərclənmiş 682 milyard dollardan 4.3% çoxdur. (TheBalance.com, 2019)\n165 milyondan çox Amerikalı, 2018-ci ildə Qara Cümə Həftəsi ərzində satışa çıxdı. (Milli Pərakəndə Federasiyası, 2018)\nABŞ alıcılarının 86% -i 2019-cu ildə Qara Cümə, Kiber Bazar ertəsi və ya digər Miladdan əvvəl satışlarda iştirak etməyi planlaşdırır. (Finder.com, 2019)\n12% daha çox amerikalı, 2018-ci ilə nisbətən 2019-cu ildə Miladdan əvvəl satışa çıxmağı planlaşdırır və orta alverçinin 397,50 dollar xərcləməsi gözlənilir. (Finder.com, 2019)\nQara Cümə hələ də kərpic və havan mağazalarında ilin ən məşğul alış-veriş günü olsa da, ayaq trafiki azalır. İşəgötürmə nisbəti 2017-ci ilə nisbətən 2018-ci ildə 9%, 2017-ci ilə nisbətən isə 4% azalıb. (PərakəndəNext TheBalance.com vasitəsi ilə, 2019)\nQara Cümə & Kiber Həftə Elektron Ticarət Statistikaları\nQara Cümə üçün onlayn satışlar 2018-ci ildə 6,2 milyard dollara çatdı, bu 2017-ci ildəkindən 23,6% çoxdur. (Adobe Analytics, 2018)\nPerakendeciler, Şükran Günü 2018-də 3.7 milyard dollarlıq onlayn satış gətirdilər ki, bu da 2017-ci ilə nisbətən 28% çoxdur. (Adobe Analytics, 2018)\nElektron ticarət statistikasına görə, Denver sakinləri 2018-ci ildə Şükran və Kiber Bazar ertəsi günləri arasında ən çox pulu bir sifariş üçün ortalama 163 dollar xərclədilər. San Fransisko sakinləri hər sifariş üçün orta hesabla 157 dollar olmaqla ikinci, Nyu York sakinləri isə hər sifariş üçün orta hesabla 156 dollar olmaqla üçüncü yerdə qərarlaşdılar. Ötən il orta hesabla bir sifariş üçün 138 dollar, 2017 ilə müqayisədə 6.1% artım oldu. (Adobe Analytics, 2018)\nKiber Bazar ertəsi statistikası göstərir ki, illik onlayn satış qəzəbi ilin ən gözlənilən alış-veriş günü kimi Qara Cümə günü üstələdi, 55% amerikalılar 2019-cu ildə Cyber Bazar ertəsi satışlarını səbirsizliklə gözlədiklərini söylədi. Müqayisə üçün ABŞ-ın yalnız 44% istehlakçılar Qara Cümə aksiyalarından faydalanmağı planlaşdırdıqlarını söyləyirlər. (Deloitte, CNBC.com vasitəsilə, 2019)\nE-ticarətin Qara Cümə satışlarının, 14% ilə 18% arasında artaraq, 2019-cu ildə 144 milyard ilə 149 milyard dollar arasında dəyişəcəyi gözlənilir. (Deloitte, CNBC.com vasitəsilə, 2019)\nAmazon Qara Cümə & Kiber Həftə statistikası\nAmazon, 2018-ci ildə tarixində ən böyük Qara Cümə və Kiber Bazar ertəsi keçirdi. Pərakəndə satış rəqəmləri təqdim etməsə də, Şükran Günü və Kiber Bazar ertəsi arasındakı beş gün olan “Türkiyə beşliyi” zamanı 180 milyondan çox məhsul satıldığını bildirdi. . (CBSNews.com vasitəsilə Amazon, 2018)\nAmerika alıcılarının 29% Amazon-un 2018-ci ildə ən yaxşı Qara Cümə sövdələşmələrinə etibar etdiklərini, 25% isə Walmartın onlara ən çox pul qazandıracağını düşündüklərini söylədi. (Blackfriday.com, 2018)\nŞükran günü 2018-də Amazon bütün onlayn əməliyyatların 47,8% -ni təşkil etdi və Qara Cümə 2018-də bütün onlayn satışların 56,6% -ni təşkil etdi. (Hitwise.com, 2018)\nİyul ayında keçirilən Amazon’un illik Prime Day satışları, ilk dəfə 2019-cu ildə Qara Cümə və Cyber Bazar ertəsi satışlarını üstələdi. İki gün davam edən tədbirdə pərakəndə nəhəng 175 milyon məhsul göndərdi. (Amazon, 2019)\nAmazon-un 2019 Qara Cümə satışları bu ilin əvvəlində başlayır. Sövdələşmələr noyabrın 22-də görünməyə başlayacaq və dekabrın 2-dən başlayacaq. (Forbes.com vasitəsilə Amazon, 2019)\nQara Cümə & Kiber Həftə Mobil Statistikaları\n2018-ci ildə Qara Cümə günü yaranan bütün rəqəmsal trafikin 67% -i 2017-ci ildəki 61% ilə müqayisədə mobil cihazlardan gəldi. (Adobe Analyitcs, 2019)\nCyber Week 2018-dəki bütün onlayn sifarişlərin 53% -i smartfon, planşet və digər mobil cihazlardan daxil olub. Ancaq onlayn sifarişlərin yalnız 43% -i Cyber Bazar ertəsi günü mobil cihazlardan gəldi. Çox güman ki, insanların çoxu tətil günlərindən sonra işə qayıtdılar və iş kompüterlərini alış-veriş üçün istifadə etdilər. (BigCommerce.com, 2018)\nBütün Amerika istehlakçılarının 66% -i 2018-ci ildə Şükran həftəsindəki məhsul və qiymətləri müqayisə etmək üçün mobil cihazlardan istifadə etdi. (Milli Pərakəndə Federasiyası)\n2018-ci ildəki bütün Cyber Həftəsi satışlarının 47% -i masaüstlərində, 45% -i smartfonlarda, 8% -i isə planşetlərdə tamamlandı. (BigCommerce.com, 2019)\nCyber Həftəsi 2018 ərzində masaüstü sifarişlər orta hesabla 122,37 dollar, smartfonlarda sifarişlər orta hesabla 88.25 dollar, planşet sifarişləri isə orta hesabla 107.06 dollar oldu. (BigCommerce.com, 2019)\nQara Cümə & Kiber Həftə Sosial Media Statistikası\nABŞ və ABŞ alıcılarının 42% -i Qara Cümə və il boyu bir satın almadan əvvəl sosial media saytlarında markalar, məhsullar və xidmətlər araşdırır. (GlobalWebIndex.com, 2018)\nİndi Amerikalı istehlakçıların 53% -i Qara Cümə və digər satış tədbirləri üçün alış-veriş etmək üçün sosial şəbəkələrdən istifadə edir. (GlobalWebIndex.com, 2018)\nCyber Həftəsi 2018 müddətində iPhone istifadəçiləri üçün ortalama sifariş dəyəri, Android istifadəçiləri üçün 84.10 dollar ilə müqayisədə $ 90.45 idi. (BigCommerce.com, 2018)\nABŞ alıcılarının 17% -i 2018-ci ildə Qara Cümə alışları etmək üçün Facebook-dan istifadə etmiş, 9% İnstaqramdan, 4% Pinterestdən və 4% Twitterdən istifadə etmişdir.. Milli Pərakəndə Federasiyası, 2018)\nAmazon, Best Buy və Walmart kimi illik 1 milyard dollardan çox gəlir əldə edən böyük pərakəndə satıcılar, Black Friday 2018-də smartfon satış dönüşümündə 6% sıçrayış yaşadılar ki, bu da onların mobil tətbiqetmələrinin dividend ödədiyini göstərir. (Adobe Analytics, 2018)\nHər keçən il ilə, e-ticarət, dünya üzrə pərakəndə satış gəlirlərinin daha böyük bir faizini


Əhəd Abıyevdən məktəb direktorlarına SƏRT SÖZLƏR: "Onlara..."\n7 Sentyabr 2016 15:11\n2015-2016-cı dərs ilində buraxılış imtahanlarında iştirak edənlərin nəticələri ürəkaçan olmayıb.\nPublika.az xəbər verir ki, bu barədə Gədəbəy Rayon İcra Hakimiyyəti tərəfindən təhsil işçilərinin ənənəvi sentyabr konfransında Təhsil şöbəsinin müdiri Nazim Verdiyev deyib.\nO bildirib ki, IX siniflər üzrə buraxılış imtahanlarında iştirak edən 254 nəfər şagirddən 152 nəfəri Azərbaycan dili və ədəbiyyat və riyaziyyat fənnindən “2” qiymət alıb. XI siniflər üzrə buraxılış imtahanlarının nəticələri də ürəkaçan olmayıb.\nİcra Başçısı Əhəd Abıyev çıxış edərək bildirib ki, uğurlarla yanaşı, bu il rayon təhsil şöbəsinin təhsil müəssisələrinə zəif rəhbərlik və nəzarəti nəticəsində rayonun bir sıra ümumtəhsil məktəblərində təhsilin keyfiyyəti aşağı düşüb, son ildə 9-cu siniflər üzrə buraxılış imtahanlarında şagirdlərin 55 faizindən, 11-ci siniflərdə 48 faizindən çoxu qeyri-müvəffəq qiymət alıb.\n“Bəzi məktəblərdə dərsə davamiyyətin səviyyəsi aşağı olub, tədris-pedaqoji sənədlər düzgün aparılmayıb, qanunsuzluqlara yol verilib. Bir çox hallarda isə dərs bölgüsü müəllimlərin ixtisaslarına uyğun aparılmayıb, hətta müəllimlər müsabiqədənkənar işə qəbul olunub. Fürsətdən istifadə edərək rayon Təhsil şöbəsinə, eləcə də məktəb direktorlarına tapşırıram ki, qarşıdangələn 2016-2017-cı dərs ilində öz vəzifələrinə daha da məsuliyyətlə başlasınlar, buraxılmış nöqsanlar aradan qaldırılsın, şagirdlərin təhsilə cəlb olunması istiqamətində işlərində dönüş yaratsınlar. Əgər bu kimi nöqsanlar qısa müddət ərzində aradan qaldırılmazsa, rayon rəhbərliyi tərəfindən işinə səhlənkar, məsuliyyətsiz yanaşan şəxslər barəsində çox ciddi tədbirlər görüləcək”, - deyə Ə.Abıyev bildirib.\nQeyd olunub ki, rayonun tam orta məktəb məzunlarından 123 nəfəri respublikanın ali və orta ixtisas məktəblərinə qəbul olunmaq üçün ərizə verib. İlkin məlumata görə, onlardan 50 nəfəri ölkənin müxtəlif nüfuzlu ali və orta ixtisas məktəblərinə qəbul olunub. Ali məktəblərə qəbul olunan məzunlardan 1 nəfəri 600-dən, 7 nəfəri isə 500-dən yuxarı bal toplayıb.


2022, 29 İyun, çərşənbə, Bakı vaxtı 04:44\nAPA-nın xəbərinə görə, əmək və əhalinin sosial müdafiəsi naziri Səlim Müslümov jurnalistlərə açıqlamasında deyib ki, əmək kitabçalarının yerinə elektron bildirişlər fəaliyyət göstərəcək.\nOnun sözlərinə görə, cəmiyyətdə hər bir işəgötürən işə götürdüyü istənilən yeni adamla müqavilə bağlayan zaman onun haqqında bütün məlumatı elektron bazadan ala biləcək.\nS.Müslümov qeyd edib ki, hər hansı bir əmək kitabçasına əlavə ehtiyac qalmayacaq:\n“Bu, dünyada sivil qaydadır və hər yerdə tətbiq olunur. Azərbaycanda da bu proses sürətlə həyata keçiriləcək. Hazırda qanun və Nazirlər Kabinetinin bizə göndərdiyi tapşırıqlara uyğun olaraq, müvafiq tədbirlər həyata keçiririk. Bütün müvafiq proqram təminatları hazırdır. Qayda layihələri hazırlanıb, hazırda digər mərkəzi icra hakimiyyəti orqanları ilə razılaşdırılır. Düşünürəm ki, yaxın günlərdə bu barədə artıq təchizata başlanacaq. Bu da yekun nəticədə Azərbaycanda əmək kitabçalarının ləğvinə gətirib çıxaracaq”.


Qaynana 2018: Komediya - | Afişa - Afişa Bakıda - bakucity.az\n2018-ci ilin qaynanası 40 il öncəki qaynanadan çox fərqlənir. Müasir qaynana oliqarxlardan birinin həyat yoldaşıdır. Lüks həyat yaşayan Cananın günü masaj salonlarında, şoppinqdə keçir. Amma buna baxmayaraq, o da əksər qaynanalar kimi övladının seçiminə müdaxilə etməyi sevir. Belə ki, oğlu Fuad evlərində çalışan qulluqçunun qızı ilə ailə qurmaq istəsə də, Canan qətiyyətlə etiraz edərək ailələrinə uyğun olmadığını bildirir. Fuad isə dayısı oğlu Şöhrətdən kömək istəyir. Onlar 40 il öncəki filmdə qaynanaya saxta gəlini təqdim etmiş İlqarla görüşürlər. İlqar əcnəbi gəlin Mufitanı Canana Atruba kralının qızı kimi təqdim edir. Və bütün macəralar da elə bundan sonra başlayır.


İlham Əliyev: "Azərbaycan-Qazaxıstan münasibətləri zamanın sınağından çıxıb" » Xəbəri bizdən alın !\nAZXEBER.COM AZƏRTAC-a istinadən bildirir ki, bunu Azərbaycan Prezidenti İlham Əliyev oktyabrın 14-də Qazaxıstan Respublikasının ölkəmizdə yeni təyin olunmuş fövqəladə və səlahiyyətli səfiri Serjan Abdıkarimovun etimadnaməsini qəbul edərkən deyib.\nAzərbaycan ilə Qazaxıstan arasında müasir münasibətlərin əsası ölkələrimizin böyük liderləri Heydər Əliyev və Nursultan Nazarbayev tərəfindən qoyulub. Hələ sovet dönəmində onların şəxsi dostluğu və müstəqillik illərində bir-birini qarşılıqlı dəstəkləməsi bizim münasibətlərin təməli olub və bu münasibətlər strateji səviyyəyə çatıb. Son 16 ildə Nursultan Abişeviçlə biz münasibətlərimizi daha da irəlilətmişik, dövlət başçıları səviyyəsində bir neçə səfər olub. Yadımdadır, 2004-cü ildə yeni seçilmiş Prezident kimi mənim ilk rəsmi səfərlərimdən biri, daha dəqiq desəm, sayca üçüncü rəsmi səfərim Qazaxıstana oldu. Bu, bizim münasibətlərin xarakterini vurğulayırdı. Oktyabr ayı yüksək səviyyədə görüşlər baxımından çox məhsuldar olub. Bu ay ərzində mən Prezident Tokayevlə iki dəfə - "Valday" forumunda və MDB sammitində görüşmüşəm. Bu baxımdan bizim ilk əlaqələrimiz də çox ümidvericidir. Prezident Tokayevlə bir-birimizi çoxdan tanıyırıq və həm Azərbaycanda, həm də Qazaxıstanda müxtəlif beynəlxalq tədbirlərdə görüşmüşük. Bu gün biz çox şadıq ki, Nursultan Abişeviç Nazarbayev bizə səfərə gələcək, Türkdilli Dövlətlərin Əməkdaşlıq Şurasının iclasında bu mühüm təşkilatın rəhbəri kimi iştirak edəcək.\nBizim münasibətlərimiz zamanın sınağından çıxıb, həyatın demək olar ki, bütün sahələrini - iqtisadiyyat, energetika, nəqliyyat və humanitar sahələri əhatə edir. Buna görə də əminəm ki, münasibətlərimizin inkişaf perspektivləri çox müsbət olacaq. Biz bundan sonra da beynəlxalq arenada bir-birimizi dəstəkləyəcək, ikitərəfli formatda müştərək layihələri həyata keçirəcəyik. Əlbəttə ki, Azərbaycanda işiniz çox olacaq. Münasibətlərimizin gündəliyi yetərincə zəngindir. Buna görə də sizə uğurlar arzu edirəm. Əminəm ki, Azərbaycanda özünüzü evinizdəki kimi hiss edəcəksiniz. Bir daha xoş gəlmisiniz".


«Ölkəmizi tanıyaq» tur-aksiyasında 132-134 nömrəli Təhsil Kompleksinin şagirdləri iştirak edib | 132-134.com\nEv TƏHSİL KOMPLEKSİ «Ölkəmizi tanıyaq» tur-aksiyasında 132-134 nömrəli Təhsil Kompleksinin şagirdləri iştirak edib\n«Ölkəmizi tanıyaq» tur-aksiyasında 132-134 nömrəli Təhsil Kompleksinin şagirdləri iştirak edib\nAzərbaycan Respublikasının Prezidenti cənab İlham Əliyevin tapşırığına əsasən 15-18 mart 2018-ci il tarixlərdə «Ölkəmizi tanıyaq» devizi ilə yeniyetmələrin respublikamızın müxtəlif rayonları ilə tanışlığı üçün növbəti maarifləndirici tur-aksiyası təşkil olunmuşdur.\nMəktəblilər 3 gün ərzində Naxçıvanın tarixi, maddi-mədəniyyət nümunələri, turizm mərkəzləri və başqa gəzməli-görməli yerləri ilə tanış olmuşlar. Yeniyetmə və gənclərin vətənpərvərlik tərbiyəsinin daha da yüksəldilməsində, dünyagörüşünün formalaşmasında mühüm rol oynayan “Ölkəmizi tanıyaq” layihəsi çərçivəsində Naxçıvana ekskursiya Səbail məktəbliləri tərəfindən böyük sevinc və coşqu ilə qarşılanıb.\nQeyd edək ki, həmin tur-aksiyada 132-134 nömrəli Təhsil Kompleksinin 10-cu sinif şagirdləri Dadaşov Nurlan və Yusifova Həvva da iştirak edib.\nHəvva Yusifova öz təəssüratlarını bölüşərkən bildirib:\n– Çox sevinirəm ki, doğma Azərbaycanımızın ayrılmaz hissəsi olan Naxçıvandayam. Muxtar respublikanın gəzməli-görməli yerləri, tarixi abidələri haqqında əvvəllər də çox məlumatım olub. Ancaq necə deyərlər, yüz dəfə eşitməkdənsə bir dəfə görmək yaxşıdır. Burada olduğum üç gün ərzində Naxçıvanın tarixi keçmişinə dair çox şey öyrənmişəm.\nŞahbuz rayonunda olarkən buranın zəngin flora və faunası ilə də tanışlıq imkanımız oldu. Bu bölgənin təmiz havası, çox gözəl təbiəti var. Naxçıvan səfərimiz mənim və dostlarımın Vətən, yurd sevgisini daha da artırdı. Bu səfər bizim həyatımızda unudulmaz xatirəyə çevriləcəkdir. Buna görə də yoldaşlarım adından dövlətimizə öz minnətdarlığımı bildirirəm.


19 dövlət əmlakı özəlləşdirildi- SON HƏRRAC - ƏMLAK - Fins.az\n19 dövlət əmlakı özəlləşdirildi- SON HƏRRAC\nMartın 13-də Əmlak Məsələləri Dövlət Komitəsi dövlət əmlaklarının özəlləşdirilməai üzrə növbəti hərrac keçirib. Fins.az xəbər verir ki, hərraclara çıxarılan əmlakların əlverişli olması, iştirak prosedurlarının sadə olması sərmayəçilərin marağını artırıb. Özəlləşmə prosesinin sadalanan müsbət cəhətləri alıcıların sayını artırmaqla budəfəki hərracda da rəqabət yaradıb. Belə ki, paytaxtın Nərimanov rayonunda yerləşən qeyri-yaşayış sahəsinin ilkin start qiyməti 13 min manat olsa da ən son təklif 13 min 450 manatadək yüksəlib. Adı çəkilən əmlakın ümumi faydalı sahəsi 50 kv.m-ə yaxındır. Bundan başqa eyni ünvanda yerləşən digər əmlakın, 1 mərtəbəli binanın zirzəmisinin bir hissəsinin də hərracı rəqabətli olub. İlkin start qiyməti 2 min 500 manata olan həmin obyektə ən son 2 min 600 manat təklif edilib.


Azərbaycana gələn turistlərin sayı 3,8% artıb\n04:08 25 Noyabr 2020\n© AZAL mətbuat xidməti\n17:26 13.06.2019 Qısa URL\nÇin, Koreya və Yaponiyadan gələn turistlərin sayında 8-9 faiz artım olub\nBAKI, 13 iyun — Sputnik. Yanvar-may aylarında Azərbaycana gələn turistlərin sayında ötən ilin müvafiq dövrünə nisbətən 3,8 faiz artım var.\nSputnik Azərbaycan xəbər verir ki, bu barədə Bakıda keçirilən 5-ci Azərbaycan-Avropa İttifaqı biznes forumu çərçivəsində çıxış edən Azərbaycan Turizm Bürosunun baş icraçı direktoru Florian Zenqstşmidin deyib.\nZenqstşmid qeyd edib ki, 2018-ci ildə ölkəyə 2,8 milyon turist gəlib: “Çin, Koreya və Yaponiyadan gələn turistlərin sayında 8-9 faiz artım olub. Eyni zamanda Yaxın Şərq ölkələrindən, Qətər, Bəhreyn, Birləşmiş Ərəb Əmirliklərindən gələn turistlərin sayında da kifayət qədər artım qeydə alınıb”.


Şəhid ailələri və müharibə əlillərinə hansı sosial dəstək göstərilir - SİYAHI - Hürriyyət\nEv İqtisadiyyat Şəhid ailələri və müharibə əlillərinə hansı sosial dəstək göstərilir – SİYAHI\nBu barədə Əmək və Əhalinin Sosial Müdafiəsi Nazirliyinin (ƏƏSMN) İctimaiyyətlə əlaqələr şöbəsinin müdiri Fazil Talıbov bildirib.\nO qeyd edib ki, bəzi sosial şəbəkə istifadəçilərinin şəhid ailələri və müharibə əlillərinin yalnız təqaüdlə təmin edildiyi barədə fikirləri məlumatsızlıqdan irəli gəlir:\n“Onlar digər sosial ödənişlərlə (pensiya, müavinət) və sosial proqramlarla da əhatə olunurlar.\nƏn önəmlisi isə mənzil şəraitinin yaxşılaşdırılmasına ehtiyacı olan şəhid ailələri və Qarabağ müharibəsi əlillərinə mənzillər və fərdi evlər, habelə müharibə əlillərinə avtomobillər dövlət tərəfindən təqdim edilir. İndiyədək bu kateqoriyadan olan şəxslərə 9000-ə yaxın mənzil və fərdi ev, habelə 7000-ədək avtomobil verilmişdir. Bu proqram hazırda uğurla davam etdirilir”.\nOnun sözlərinə görə, şəhid ailələri və müharibə əlilləri mənzil və avtomobil təminatı, habelə birdəfəlik sığorta ödənişi ilə yanaşı, orta hesabla aylıq əsasda 700 manat sosial ödəniş alırlar. Bu ödənişlərin daha da təkmilləşdirilməsi, onların sosial müdafiəsinin daha da yaxşılaşdırılması istiqamətində mütəmadi iş aparılır. \_\_Modern\nƏvvəlki məqaləAzərbaycanda “Vətən müharibəsi iştirakçısı” medalı BU ŞƏXSLƏRƏ VERİLƏCƏK\nNövbəti məqalədəLavrovdan daha bir AÇIQLAMA


İlham Əliyev “91-lər”in fəaliyyətini qiymətləndirdi - Modern.Az Azərbaycan və dünya xəbərləri\n5 mart 2021, 16:24 | AKTUAL\nMən bu gün bir daha o vaxt milli maraqları hər şeydən üstün tutan “91-lər”i qeyd etmək istəyirəm, onların fəaliyyətini yüksək qiymətləndirirəm. Bu gün də onların bir çoxu bizim sıramızdadır. Bundan sonra da onlar fəal işlərlə məşğul olacaqlar, Yeni Azərbaycan Partiyasının veteranlar şurasında fəaliyyət göstərəcəklər və ictimai həyatda fəaliyyət göstərəcəklər. Onları Azərbaycan xalqı unutmamalıdır.\nModern.az xəbər verir ki, bu fikirləri Prezident, Yeni Azərbaycan Partiyasının Sədri İlham Əliyev partiyanın VII qurultayındakı çıxışında söyləyib.\nPrezident kimi hər zaman “91-lər”in fəaliyyətini yüksək qiymətləndirdiyini bildirən dövlətimziin başçısı deyib: “Təkcə ona görə yox ki, Heydər Əliyevə müraciət ediblər. Ona görə ki, qorxmadılar, çəkinmədilər, ölkə maraqlarını öz şəxsi maraqlarından üstün tutdular. Faktiki olaraq 1992-ci ilin noyabr ayı gənc ölkəmizin həyatında yeni bir mərhələyə yol açdı. Ondan sonra heç bir il keçməmiş – 1993-cü ilin oktyabr ayında Heydər Əliyev xalqın mütləq əksəriyyətinin dəstəyi ilə Prezident vəzifəsinə seçildi və ölkəmizin böhrandan çıxma prosesi artıq başlandı”.\nYeni Azərbaycan Partiyasının Sədri qeyd edib ki, biz bu tarixi yaxşı bilməliyik. O tarixi yaşamayanlar isə bunu öyrənməlidirlər.\n“Mən demişəm, bizim dərsliklərdə bu tarixlə bağlı geniş məlumat verilməlidir. O tarixin canlı şahidləri öz xatirələrini bölüşməlidirlər ki, bu tarix əbədi yaşasın, bu müstəqillik tariximiz məhz ondan başladı, 1991-ci ilin oktyabrından yox. Halbuki 1991-ci ilin 18 oktyabrını biz Müstəqillik Günü kimi qeyd edirik. Ancaq hər kəs bilməlidir ki, o, bizdən asılı olan proseslər deyildi. Azərbaycan hətta gecikmişdi. Artıq bir çox keçmiş müttəfiq respublikalar öz müstəqilliyini elan etmişdilər. Sovet İttifaqı demək olar ki, dağılırdı. Artıq parçalanma prosesləri gedirdi. Nəyi gözləyirdilər 18 oktyabra qədər. Ondan əvvəl müstəqilliyi elan etmək olmazdımı? Əlbəttə, olardı. Ona görə bizim əsl müstəqillik tariximiz ulu öndər Heydər Əliyevin adı ilə bağlıdır”, - deyə Prezident vurğulayıb.\nCövhər Dudayev - Telefon danışığının badına getmiş çeçen general 21 Aprel 2021, 12:20 Bir şəklin tarixçəsi: qalstuklu şeyx və məşhur səfir… 19 Aprel 2021, 10:35 Qardaşını və oğlunu müharibədə itirən XALQ YAZIÇISI 17 Aprel 2021, 17:17 Sülhməramlılar ermənilər üçün bunu da etdilər - FOTO 15 Aprel 2021, 20:55 Rusiya MN-dən Xudavəng AÇIQLAMASI 20 Aprel 2021, 23:27 Xocalıda parada hazırlıq görülür 19 Aprel 2021, 15:10 Putin Qarabağa görə minnət qoydu 21 Aprel 2021, 15:20 Keçmiş ANS-çi Rüstəm Əbülfətoğluna vəzifə verildi - EKSKLÜZİV 16 Aprel 2021, 11:17 Rusiya MN-dən Qarabağ AÇIQLAMASI 18 Aprel 2021, 21:56 İş günlərinə və karantin rejiminə dəyişiklik edildi - QƏRAR 19 Aprel 2021, 17:15


Şahmat üzrə Məktəblilərin Avropa Çempionatına yekun vurulub\n12-21 iyun tarixlərində Yunanıstanın Kalitea şəhərində Məktəblilərin Avropa Çempionatı keçirilmişdir. Hər il keçirilən bu çempionat Avropa Şahmat İttifaqı (ECU), Məktəblilərin Beynəlxalq Şahmat İttifaqı (İSCU) və Yunanıstan Şahmat Federasiyası tərəfindən təşkil olunmuşdur. Azərbaycanın məktəbli şahmatçıları demək olar ki, hər il bu yarışlarda müvəffəqiyyətlə iştirak edirlər. Bu il respublikamız 12 şahmatçı ilə təmsil olunmuşdur.\n6 yaş qrupunda keçirilən çempionatda Respublika İxtisaslaşdırılmış Olimpiya Ehtiyatları Uşaq-Gənclər Şahmat Məktəbinin yetirmələri Bakı şəhər 136 nömrəli məktəbin şagirdi Aytən Əmrayeva 15 yaşadək qızlar arasında I yeri tutaraq gızıl, "Gənc istedadlar" liseyinin şagirdi Aqil Pirverdiyev isə 17 yaşadək oğlanlar arasında II yeri tutaraq gümüş medal qazanmışlar. Həmin məktəbin digər yetirmələri olan Bakı Avropa Liseyinin şagirdi Miradil Zeynallı 15 yaşadək oğlanlar arasında 4-cü, 238 nömrəli məktəbin şagirdi Nicat İsmayılov həmin qrupda 6-cı, 72 nömrəli məktəbin şagirdi İlkin Bayramov 13 yaşadək oğlanlar arasında 17-ci, 23 nömrəli məktəbin şagirdi Elbrus Məmmədov 21-ci, 212 nömrəli məktəbin şagirdi Nəriman İmanov isə 11 yaşadək oğlanlar arasında 6-cı yeri tutmuşlar.\nDigər şahmatçılarımızdan Lənkaran Şəhər Uşaq-Gənclər Şahmat Məktəbinin yetirmələri Cavidan Babazadə 17 yaşadək qrupda 5-ci, Cəfərsadıq Ağazadə və Orxan Kərimov isə 13 yaşadək qrupda uyğun olaraq 13-cü və 18-ci, Cahangir Mirizadə isə 11 yaşadək qrupda 12-ci yerə çıxmışlar.\nZaqatala Uşaq-Gənclər Şahmat Məktəbinin yetirməsi Nihad Məmmədov 9 yaşadək qrupda isə 9-15-ci yerləri bölüşdürmüşdür.\nRespublika İxtisaslaşdırılmış Olimpiya Ehtiyatları Uşaq-Gənclər Şahmat Məktəbinin direktoru Şirmayə Hüseynova 15 yaşadək qrupun hakimi olmuşdur.\nkomandanın rəhbəri, "Təhsil" Respublika\nİdman Mərkəzinin direktor müavini


Antizərrəcik — Vikipediya\nAntizərrəcik — kütləsi və xüsusiyyətləri müvafiq hissəciklərlə eyni, lakin yükləri əks işarəli olan hissəciklərdir. Məsələn: Elektronun antizərrəciyi pozitrondur. Elektron mənfi yükə sahib olduğu halda, pozitron müsbət yüklüdür. Antizərrəciklər bir-birini məhv edir və fotona dönürlər. Antizərrəciklər daha çox şüalanmada rol oynayırlar. İki antizərrəcik arasında qamma şüalanması baş verir.\nƏsas məqalə: Antimaddə\n1928-ci ildə Paul Dirak problemi həll etdi. Elektron davranışı təsvir etmək üçün xüsusi nisbi və kvant nəzəriyyəsini birləşdirən bir tənlik yazdı. Diracın tənliyi ona 1933-cü ildə fizika üzrə Nobel mükafatı gətirdi və bu da başqa bir problem yaratdı: x 2 = 4 (x = -2, x = 2) tənliyinin iki həlli ilə olduğu kimi, Dirak tənliklərindən biri müsbət enerji, digəri isə mənfi enerji idi. Elektronların iki həlli var idi. Lakin klassik fizikaya görə, bir hissəciyin enerjisi hər zaman müsbət say olmalıdır.\nPaul Diracın bu teoremindən sonra ardıcıl kəşflər başladı.\n1932-ci ildə Carl Anderson və CalTech'in bir gənc professoru, kosmik hissəciklərin göy gurultusu üzərində işləyərkən elektronla eyni kütlədə olan müsbət yüklü hissəciyin izini gördü.Bir illik iş və araşdırmalardan sonra izlərin həqiqətən elektronlara qarşı olduğunu və onların hər birinin kosmik şüaların təsiri altında bir elektron istehsal etdiyini qərara aldı. Qarşı elektronları müsbət yükləndiklərinə görə " pozitron " adlandırdı. Tezliklə 1936-cı ildə fizika üzrə Nobel mükafatını gətirən Occhialini və Blackett tərəfindən gəldi və Diracın proqnozu təsdiq edildi.\nPozitron-ilk antizərrəcik[redaktə | mənbəni redaktə et]\nAntizərrəcik teoreminin ilk nümunəsi pozitrondur . 1928-ci ildə İngilis fizik Dirak Şredinger tənliyini genişləndirdi. Diracın məqsədi Şredinger tənliyini nisbiilik nəzəriyyəsi ilə uyğunlaşdırmaq idi, amma daha çox şey əldə etdi. Diracın tənliyi, spin kvant sayını s = 1/2 olaraq verdi, beləliklə elektron spini proqnozlaşdırdı. Dirac tənliyi elektrona tətbiq edildikdə, yüklü + e ilə ikinci bir hissəciyin eyni tənliyi təmin edəcəyi görüldü. Şarjın müsbət olduğu bilinən yeganə hissəcik olduğundan Dirac əvvəllər yazdığı tənliyin " proton " a daxil olduğunu düşünürdü . Lakin çox keçmədən məlum oldu ki, + e yüklü bu hissəcik elektronla eyni kütlə və eyni spinə sahibdir. Bu gün bu hissəciyin pozitron olduğunu bilirik.\nMənbə — "https://az.wikipedia.org/w/index.php?title=Antizərrəcik&oldid=5361535"\nBu səhifə sonuncu dəfə 21 avqust 2020 16:35 tarixində redaktə edilib.


Ürək-damar xəstələri peyvənd vurdura bilərmi? - Baş kardioloq açıqladı » aztb.info\n04 Mayıs 15:32Olke\n"Koronavirusa qarşı peyvənd mütləq şəkildə edilməlidir".\nBunu Səhiyyə Nazirliyinin baş kardioloqu Yusif Nağıyev COVID-19-un ürək-damar sistemi xəstəliklərindən əziyyət çəkənlərə təsiri barədə danışarkən deyib. O bildirib ki, COVID-19 ürək-damar xəstəlikləri, xroniki tənəffüs yolları xəstəlikləri, endokrin xəstəlikləri olan insanlar arasında, eləcə də yaşlı insanlar arasında ölüm hallarını artıran bir xəstəlikdir:\n"Ürək-damar sistemi xəstəlikləri də daxil olmaqla xroniki xəstəliklərin olması, koronavirusa qarşı peyvənd üçün əks göstəriş deyil. Gənclər ilk növbədə yaşlı insanları qorumaq üçün peyvənd olunmalıdır. İnfeksiyanın daha çox yayılaraq risk qrupuna aid olan insanlara təhlükə yaratmaması üçün bu vacibdir".\nHəkim: “Peyvəndin şəkərli diabetdən əziyyət çəkənlərə əks təsiri yoxdur” - VİDEO Olke Şəki və Oğuzda koronavirus xəstələri saxlanıldı Hadise Ramazan ayında karantin sərtləşdiriləcəkmi? - AÇIQLAMA Olke Mərkəzi Klinika: soyğunçuluq, girov saxlama, ölüm işi, prezidenti saymazlıq... Olke Məştağada ruhi əsəb disponserində müalicə alan xəstələri qul kimi işlədirlər - VİDEO Olke


Çempionu öldürən həbsxanaya göndərildi –\nÇempionu öldürən həbsxanaya göndərildi – Qərar\n23 Fevral 2018 09:56\nAzərbaycanlı idmançı, dağadırmanma, qayayadırmanma, buzadırmanma üzrə çempion Reyhan Məmmədovanın faciəli ölümü ilə nəticələnən yol-nəqliyyat hadisəsi törətmiş Əlifağa Məmmədovun barəsində olan hökmdən apelyasiya şikayəti üzrə məhkəmə prosesi keçirilib.\nTeleqraf.com xəbər verir ki, Bakı Apelyasiya Məhkəməsində hakim Sahibxan Mirzəyevin sədrliyi ilə baş tutan prosesdə qərar elan edilib.\nƏlifağa Məmmədovun cəzasının yüngülləşdiriıməsi barədə verdiyi apelyasiya şikayəti təmin edilməyib.\nBakı Ağır Cinayətlər Məhkəməsinin hökmü ilə Əlifağa Məmmədov 7 il il 6 ay müddətinə azadlıqdan məhrum edilib.\nİttihama görə, ötən il iyunun 28-də axşam saatlarında Xətai rayonu Zığ şosesində - SOCAR yanacaqdoldurma məntəqəsinin qarşısında 1962-ci ildə Masallı rayonunda anadan olmuş Əlifağa Məmmədov BMV markalı, "90 XU 928" dövlət nömrə nişanlı maşınla yolu keçən 1995-ci il təvəllüdlü Reyhan Məmmədovanı vurub. O, aldığı xəsarətdən hadisə yerində ölüb.


ELMİRA MAHMUDOVA — ANDOP\n25.07.2019\tKOMANDAMIZ Şərh yaz 760 Baxışlar\nBiznes təlimçi, təlimatçı, psixoloq. ANDOP-da təlimçi.\nBeynəlxalq təlimçilik məktəbinin məzunu, Peşəkar rus dilli təlimçilər Assosiyasiyasının üzvü,\nŞəxsi yaş böhranı, karyeranın qurulması, effektiv ünsiyyət qurma, biznes sistemlərində təşkilatı çətinliklərin həlli ilə əlaqədar olan problemlər üzrə ixtisaslaşıb.\nTəhsilli iqtisadçı – kommersant. Əmtəəşünaslıq və ticarətin təşkili üzrə yüksək ixtisaslı mütəxəssis (Azərbaycan İqtisadiyyat akademiyası, 1983-cü il). Mühasibat uçotu, maliyyə müəssisələrinin yoxlanılması bölməsinin idarəçiliyi üzrə 15 illik təcrübəyə malikdir.\nİxtisası üzrə “peşəkar mühazirəçi” Zaqafqaziya Komsomol məktəbində təkmilləşdirmə kursu keçmişdir. 2008-ci ildə Rusiyanın təlimlik məktəbində peşəkar təlimçi ixtisası üzrə və həmçinin Təlimçilik Akademiyasında təlim proqramları yaratmaq və qrupları idarə etmək ixtisası üzrə təhsil aldı. İmiceologiya sisteminin köməyi ilə interaktiv biznes oyunlarını hazırlayır. Böyüklərin təlimi üçün müəllif təlimlərinin təsisçisdr. Böyük auditoriya qarşısında çıxış etmə, mədəni kütləvi tədbirlər və sərgilərin təşkil edilməsi üzrə böyük təcrübəyə malikdir.\n«Praktiki psixologiyanın əsasları»\n«Uğurlu həkim strategiyası»\n«Stres-menecment: Insan həyatinda böhranli dövrlər»\n«Nutriciologiya və dietologiyanın əsasları»\n«Piylənmənin idarə edilməsi»\nTags ANDOP təlimçilər Elmira Mahmudova\nƏvvəlki DR. ƏSMƏR KƏRİMLİ\nSonrakı DR. EMIL HİDAYƏTLİ\nDR. EMIL HİDAYƏTLİ\nQida mütəxəssisi, diyetoloq, piylənmənin idarə edilməsi üzrə mütəxəssis, ANDOP təlimçi ANDOP-un həmtəsisçisi və təlimçisi.


NATO Azərbaycan Silahlı Qüvvələrində müasir loqistik sistemin yaradılmasına dəstək göstərə bilər\nSiyasət 13 Noyabr 2012 09:40 (UTC+04:00)\nBelçika, Brüssel, 13 noyabr /Trend, müxbir E.Mehdiyev/\nNATO Azərbaycan Silahlı Qüvvələrində müasir loqistik sistemin yaradılmasında Bakıya dəstək göstərə bilər. Trend-in məlumatına görə, bu barədə NATO-nun mənzil qərargahında səfərdə olan azərbaycanlı jurnalistlərə bildirilib.\n"NATO-nun mükəmməl loqistik sistemi mövcuddur. Biz öz təcrübəmizi Azərbaycanla bölüşməyə hazırıq", - NATO-dan qeyd edilib.\nMəlumata görə, yaxın perspektivdə NATO-nun üçüncü səviyyəli komandanlıqlarının qərargahlarına da Azərbaycan zabitlərinin göndərilməsi nəzərdə tutulur.\nMəlumatda həmçinin bildirilib ki, noyabrın 15-dən NATO-nun Norfolk Hərbi Dəniz komponentində Azərbaycan Silahlı Qüvvələrinin bir zabiti xidmətə başlayacaq.\nAzərbaycan Silahlı Qüvvələrinin zabiti Norfolkda NATO qərargah zabiti qismində (yəni təmsilçi olmayaraq) çalışacaq.\nQeyd edək ki, hazırda Azərbaycan Silahlı Qüvvələrinin zabitləri NATO-nun baş qərargahı, Mons hərbi qərargahında, həmçinin Madrid, Neapol kimi komponentlərdə NATO qərargah zabitləri olaraq xidmət edirlər.\nErmənistan və Azərbaycan hərbi münaqişə vəziyyətində olduğu üçün NATO bu dövlətlərə silah və texnika satışına embarqo tətbiq edir.\nNATO rəsmilərinin sözlərinə görə, buna baxmayaraq, Alyansa üzv ölkələr fərdi qaydada hər iki ölkəyə silah satışı barədə qərar qəbul edə bilər.\nAlyans rəsmiləri hesab edirlər ki, NATO-nun Cənubi Qafqaz regionunda hərbi iştirakı bölgədə destabilizasiya yarada bilər.\nAzərbaycan Silahlı Qüvvələrinin modernləşməsi istiqamətində səylər, PARP və İPAP proqramları üzrə öhdəliklərin icrası, həmçinin Əfqanıstandakı çoxmillətli əməliyyatlara rəsmi Bakının töhfəsi NATO-da yüksək qiymətləndirilib.\nNATO-nun iki tərəf asarasında razılaşdırılmış proqramların icrası məqsədi ilə Azərbaycan müdafiə və təhlükəsizlik sektoruna təlim və treyninqlərin keçirilməsi, ekspert yardımlarının göstərilməsi və s. sahələrdə yardımlar göstərdiyi vurğulanıb. NATO, həmçinin Sülh Naminə Tərəfdaşlıq Etimad Fondu (PfP Trust Fund) vasitəsi ilə Azərbaycan və Gürcüstanda demilitarizasiya - mina və partlamamış döyüş sursatlarının zərəsizləşdirilməsi layihələrində iştirak edir.\nAzərbaycan Müdafiə Nazirliyinin istəyinə uyğun olaraq, bu il bir neçə dəfə NATO qərargahının zabitləri Azərbaycanda olublar. Müvafiq görüşlər keçirilib.


Üzgüçülük üzrə Naxçıvan şəhər birinciliyində 50-dək idmançı iştirak edib - AZƏRTAC – Azərbaycan Dövlət İnformasiya Agentliyi\nÜzgüçülük üzrə Naxçıvan şəhər birinciliyində 50-dək idmançı iştirak edib\nNaxçıvan, 8 iyul, AZƏRTAC\nNaxçıvan şəhərində yerləşən İlham Əliyev adına Olimpiya İdman Kompleksinin Üzgüçülük Mərkəzində yeniyetmə və gənclər arasında üzgüçülük üzrə Naxçıvan şəhər birinciliyində 3 yaş qrupunda 50-yə yaxın idmançı iştirak edib.\nAZƏRTAC xəbər verir ki, Naxçıvan Şəhər Gənclər və İdman İdarəsinin və İlham Əliyev adına Olimpiya İdman Kompleksinin birgə təşkilatçılığı ilə keçirilən yarış açıq elan edildikdən sonra Azərbaycan Respublikasının dövlət himni səsləndirilib.\nNaxçıvan Şəhər Gənclər və İdman İdarəsinin rəisi Xəyal Qurbanov çıxış edərək bildirib ki, yarışın keçirilməsində məqsəd məktəblilərin yay tətilində asudə vaxtlarının daha da səmərəli keçirilməsini təşkil etmək və onlar arasında sağlam həyat tərzini təbliğ etməkdən ibarətdir.\nSonra yarışlara start verilib.\nÜzgüçülüyün sərbəst üsulu üzrə 25 metr məsafədə keçirilən yarışın yekununa əsasən, 14-16 yaş qrupunda yarışan idmançılar arasında Həsən Abbasov, 12-13 yaşlı idmançılar arasında Amil Kətanov, 11 yaşlılar arasında isə Ələsgər Hüseynov bütün rəqiblərini qabaqlayaraq birinci yerlərə layiq görülüblər.\nQalib idmançılara təşkilatçılar tərəfindən diplom və fəxri fərmanlar təqdim olunub.\nAZERTAG.AZ :Üzgüçülük üzrə Naxçıvan şəhər birinciliyində 50-dək idmançı iştirak edib


Əli Həsənovdan sensasion açıqlamalar – ABŞ, Fransa və Rusiyanı sərt ittiham etdi | SUMQAYITXEBER.COM\nSUMQAYITXEBER.COM > SUMQAYIT > Əli Həsənovdan sensasion açıqlamalar – ABŞ, Fransa və Rusiyanı sərt ittiham etdi\nƏli Həsənovdan sensasion açıqlamalar – ABŞ, Fransa və Rusiyanı sərt ittiham etdi\nMüəllif: sumqayitxeber.com • Tarix: 6 May 2015 • Baxış sayı: 418 dəfə • Şərh yoxdur\n“Niyə dövlət başçısının ətrafında olan bəzi insanlar bu ölkələri tənqid etmirlər. Ona görə ki, həmin insanların o ölkələrdə biznesləri var”\nATƏT-in Minsk Qrupunun həmsədrləri olan ABŞ, Fransa və Rusiya son 20 il ərzində Dağlıq Qarabağ münaqişəsinin həll edilməsi istiqamətində heç bir iş görməyib. Trend-in məlumatına görə, bu barədə Azərbaycanın Baş nazirinin müavini, Qaçqın və Məcburi Köçkünlər ilə İş üzrə Dövlət Komitəsinin sədri Əli Həsənov bu gün Ümumilli lider Heydər Əliyevin anadan olmasının 92-ci ildönümü ilə bağlı çıxışında deyib.\nƏ.Həsənov qeyd edib ki, Azərbaycanın yeganə həll olunmamış problemi Dağlıq Qarabağ problemidir: “Dağlıq Qarabağ məsələsinin həll olunmamasının səbəbi ABŞ, Fransa və Rusiyanın ədalətsiz mövqeyidir. Bu münaqişə həll olunmayana, qaçqın və məcburi köçkünlər öz torpaqlarına qayıtmayana qədər mən bu dövlətləri tənqid edəcəm”.\nƏ.Həsənov vurğulayıb ki, başda Qorbaçov olmaqla bu problem Sovet İttifaqı tərəfindən yaradılıb, Yeltsin davam etdirib və bu gün də qalmaqdadlr.\nƏ.Həsənov Azərbaycanın bəzi yüksək rütbəli məmurlarını da bu məsələdə səssiz qalmaqda qınayıb: “Niyə dövlət başçısının ətrafında olan bəzi insanlar bu ölkələri tənqid etmirlər. Ona görə ki, həmin insanların o ölkələrdə biznesləri var”.\nMusavat.com qeyd edir ki, komitə sədri zaman-zaman öz komanda yoldaşlarına qarşı bu cür sərt ifadələr işlədir. Bundan əvvəl o, ölkədəki narkomanların arasında yüksək mənsəbli məmurların övladlarının da olduğunu bildirmişdi.


Ana səhifə » KİVDF » Azərbaycanda sahibkarlığın inkişafına güclü dövlət dəstəyi göstərilir\nÖz inkişafına görə regionun lider dövləti olan Azərbaycanda həyata keçirilən iqtisadi siyasət istər regional layihələrin, istərsə də müvafiq Dövlət proqramlarının icrasına imkan yaradır. Bu isə spesifik milli inkişaf modelinə malik olan ölkəmizin tərəqqisinin konseptual əsaslara söykəndiyini bir daha təsdiqləyir. Bu məqamda xüsusi olaraq qeyd edək ki, 2004-cü ildən etibarən böyük uğurla reallaşdırılan regionların sosial-iqtisadi inkişafına dair Dövlət proqramları Azərbaycanın bütün bölgələrinin inkişafına təkan verib. Məhz bu kontekstdə son 15 ildə regionların sosial-iqtisadi inkişafına dair Dövlət proqramları çərçivəsində bölgələrdə böyük layihələr reallaşdırılır. Bu layihələr də bölgələrin inkişafına, əhalinin rifahının yüksəlməsinə xidmət edir. Bunlardan biri də “ABAD” layihəsidir. Xəbər verildiyi kimi bir müddət öncə İqtisadiyyat Nazirliyinin Sahibkarlığa Kömək Milli Fondu (SKMF), Azərbaycan Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin (“ASAN xidmət”) tabeliyində “ABAD” (Ailə Biznesinə Asan Dəstək) publik hüquqi şəxs və “Azər-Türk Bank” ASC arasında birgə əməkdaşlığa dair Niyyət Protokolu imzalanıb. Niyyət Protokoluna əsasən, İqtisadiyyat Nazirliyinin Sahibkarlığa Kömək Milli Fondu “ABAD”çıların investisiya layihələrinin dövlətin güzəştli kreditləri hesabına dəstəklənməsini təmin edəcək, “Azər-Türk Bank” ASC həmin kreditlərin illik faiz dərəcəsi 4 faizdən artıq olmamaqla sahibkarlara çatdırılmasında müvəkkil bank kimi çıxış edəcək, “ABAD” publik hüquqi şəxs isə maliyyələşdirilmiş layihələr hesabına əldə olunmuş məhsulun marketinqinin həyata keçirilməsində sahibkarlara köməklik göstərəcək.\nYeri gəlmişkən, İqtisadiyyat Nazirliyinin Sahibkarlığa Kömək Milli Fondunun icraçı direktoru Şirzad Abdullayevin qeyd etdiyi kimi, dövlətimizin uğurlu iqtisadi siyasəti ölkədə özəl bölmənin inkişafına və sahibkarlıq fəaliyyətinin genişləndirilməsinə, yeni sahibkarlıq subyektlərinin fəaliyyətə başlamasına təkan verib. Onun sözlərinə görə, ölkədə sahibkarlığın inkişafına dövlət dəstəyi göstərən maliyyə institutlarından biri olan İqtisadiyyat Nazirliyinin Sahibkarlığa Kömək Milli Fondunun fəaliyyəti dövründə 34600-dən çox sahibkarın ümumi dəyəri 4,5 milyard manat olan investisiya layihələrinin maliyyələşdirilməsinə 2,1 milyard manatdan artıq güzəştli kredit verilib. Verilmiş kreditlərin 75 faizi respublikanın regionlarının, 25 faizi isə Bakı qəsəbələrinin payına düşür. Maliyyələşdirilmiş layihələrin 90 faizini isə kiçikhəcmli kreditlər təşkil edir. SKMF-nin əsas fəaliyyət istiqamətlərindən biri də sahibkarların maarifləndirilməsidir. Fond tərəfindən indiyədək 48 mindən çox sahibkarın iştirak etdiyi 360-dan çox işgüzar forum keçirilib.\nQeyd edək ki, SKMF digər təşkilatlarla da fəal əməkdaşlıq edir. Məlum olduğu kimi, İqtisadiyyat Nazirliyinin Sahibkarlığa Kömək Milli Fondu, “Azərbaycan Şəkər İstehsalat Birliyi” MMC və “Azərbaycan Sənaye Bankı” ASC arasında da əməkdaşlığa dair niyyət protokolu imzalanıb. İqtisadiyyat Nazirliyinin mətbuat xidmətindən bildiriblər ki, niyyət protokoluna əsasən, “Azərbaycan Sənaye Bankı” ASC İqtisadiyyat Nazirliyinin Sahibkarlığa Kömək Milli Fondunun vəsaiti hesabına güzəştli kreditlərin şəkər çuğundurunun əkilməsi məqsədilə illik faiz dərəcəsi 3 faizdən artıq olmamaqla verilməsinə vasitəçilik edəcək, “Azərbaycan Şəkər İstehsalat Birliyi” MMC güzəştli kreditlərin əkinçilik mövsümü ərzində şəkər çuğunduru istehsalçısı olan fermerlərə verilməsini və əldə olunmuş xammalın tədarükünü təmin edəcək.\nBununla bağlı İmişlidə keçirilən tədbirdə çıxış edən İqtisadiyyat Nazirliyinin Sahibkarlığa Kömək Milli Fondunun icraçı direktoru Şirzad Abdullayev fondun özəl bölmənin inkişafında, xüsusən də regionlarda sahibkarlıq fəaliyyətinin genişləndirilməsi istiqamətində həyata keçirdiyi tədbirlər, imzalanmış niyyət protokolu üzrə birgə əməkdaşlığın üstünlükləri barədə məlumat verib. Qeyd edilib ki, şəkər çuğundurunun istehsalına ayrılan dövlətin güzəştli kreditləri İmişlidə yerləşən emal müəssisəsinin yerli xammalla təminatını artıracaq, bu sahədə idxaldan asılılığın azalmasına imkan verəcək. İqtisadiyyat Nazirliyinin Sahibkarlığa Kömək Milli Fondu şəkər çuğunduru istehsalı layihələrinin aşağı faizlə maliyyələşdirilməsini davam etdirəcək.\nŞ.Abdullayev qeyd edib ki, şəkər çuğunduru ilə məşğul olan fermerlərə 3 faizlə 7 milyon manat güzəştli kreditlərin verilməsi təmin ediləcək. O bildirib ki, bu, emal sənayesi ilə kiçik sahibkarlar arasında əməkdaşlığın və bu istiqamətdə dövlətin dəstəyinin ən gözəl bir nümunəsi olacaq.\n“Azərbaycan Sənaye Bankı” ASC-nin İdarə Heyətinin sədri Doğan Tandoğan imzalanmış niyyət protokoluna uyğun olaraq şəkər çuğunduru istehsalçılarının investisiya layihələrinin maliyyələşdirilməsinə müvəkkil bank olaraq illik faiz dərəcəsi 3 faizdən artıq olmamaqla güzəştli kreditlər veriləcəyini qeyd edib, istehsalçılarla işgüzar əlaqələrin daha da genişləndiriləcəyini diqqətə çatdırıb.\nTədbir çərçivəsində Sahibkarlığa Kömək Milli Fondunun vəsaiti hesabına “Azərbaycan Sənaye Bankı” ASC vasitəsilə şəkər çuğunduru istehsalına illik 3 faiz olmaqla 7 milyon manat güzəştli kredit verilib. Bu, 1472 fermer tərəfindən 7 min hektar sahədə şəkər çuğundurunun əkilməsinə imkan verir. Daha aşağı faizlə güzəştli kreditlərin verilməsi kiçik və orta sahibkarlığın inkişafına əlavə stimul verməklə yanaşı, “Azərbaycan Şəkər İstehsalat Birliyi” MMC ilə şəkər çuğunduru istehsalçıları arasında biznes əlaqələrinin inkişafında və təsərrüfatların genişləndirilməsində əhəmiyyətli olacaq.\nİqtisadiyyat Nazirliyi Sahibkarlığa Kömək Milli Fondunun fevralın 16-da Salyan rayonunda keçirdiyi işgüzar forumda isə müvəkkil kredit təşkilatları vasitəsilə Salyan və ətraf rayonlarda fəaliyyət göstərən sahibkarlıq subyektlərinə 343 min manat güzəştli kredit verilib. İşgüzar forumda sahibkarlara fond tərəfindən Salyan rayonunun iqtisadi potensialına uyğun olaraq, istixana kompleksinin, intensiv bağçılıq, taxılçılıq, cins heyvandarlıq təsərrüfatlarının və quru meyvə istehsalı müəssisəsinin yaradılması üzrə hazırlanmış nümunəvi investisiya layihələri və metodiki materiallar təqdim olunub.\nBu tədbirlər çərçivəsində Quba-Xaçmaz iqtisadi rayonunda fəaliyyət göstərən sahibkarlıq subyektlərinə isə 1,2 milyon manat güzəştli kredit verilib. Bu kreditlər heyvandarlıq və bağçılıq sahələrinin inkişafına, logistik mərkəzin tikintisinə və genişləndirilməsinə yönəldiləcək ki, bunun nəticəsində də 80-dən çox yeni iş yeri açılacaq. Güzəştli kreditlər sahibkarlara martın 30-da, Qusar rayonunun Yuxarı Zeyxur kəndində keçirilən işgüzar forum çərçivəsində təqdim olunub.\nForumda qeyd edilib ki, İqtisadiyyat Nazirliyinin Sahibkarlığa Kömək Milli Fondu iqtisadiyyatın müxtəlif sahələrində fəaliyyət göstərən sahibkarlıq subyektlərinin maarifləndirilməsi və investisiya layihələrinin maliyyələşdirilməsi tədbirlərini davam etdirir. Sahibkarlığın güzəştli kreditləşdirilməsinə dair işgüzar forum çərçivəsində Qusar rayonunun iqtisadi potensialının reallaşdırılması məqsədilə prioritet hesab olunan startap və kənd turizmi layihələrinin, tərəvəzçilik və intensiv bağçılıq təsərrüfatlarının, müasir meyvə-tərəvəz və süd emalı müəssisələrinin, ixtisaslaşdırılmış “yaşıl market” və logistik mərkəzin yaradılması üzrə nümunəvi investisiya layihələrinin təqdimatı keçirilib. Tədbirdə kiçikhəcmli investisiya layihələrinin ümumi dəyərinin 100 faizədək hissəsinin dövlətin güzəştli kreditləri hesabına maliyyələşdiriləcəyi bildirilib, sahibkarlara nümunəvi layihələr və metodiki materiallar paylanılıb.\nİqtisadiyyat Nazirliyinin Sahibkarlığa Kömək Milli Fondunun icraçı direktorunun müavini Arif Vəliməmmədov Fondun fəaliyyəti və bu ilin ötən dövründə verilmiş güzəştli kreditlər hesabına həyata keçirilən layihələr barədə danışıb. Bildirilib ki, 2018-ci ilin ötən dövründə sahibkarlıq subyektlərinin investisiya layihəsinin maliyyələşdirilməsinə 50 milyon manatdan çox güzəştli kredit verilib. Bu kreditlər hesabına maliyyələşdirilən layihələrin reallaşdırılması 5 min 100-dən çox yeni iş yerinin açılmasına imkan yaradır.\nÜmumilikdə, bu tədbirdə verilən kreditlər də daxil olmaqla, Quba-Xaçmaz iqtisadi rayonunda fəaliyyət göstərən sahibkarlıq subyektlərinin 2 min 500-dən çox investisiya layihəsinin maliyyələşdirilməsinə 189,1 milyon manat güzəştli kredit verilib.\nForum çərçivəsində Qusar rayonunun Kuzun kəndində güzəştli kredit ayrılmış 400 hektar ərazidə intensiv bağçılıq təsərrüfatının və tutumu 12 min ton olan logistik mərkəzin daxil olduğu kompleksə baxış keçirilib. Kompleksdə ötən il istehsal olunan meyvə Rusiya, Qazaxıstan, BƏƏ və Gürcüstana ixrac edilib. Hazırda Qətər, Əfqanıstan, Pakistan, Şri-Lanka və s. ölkələrlə danışıqlar aparılır. Bu kompleks fəaliyyətini genişləndirərək Quba-Xaçmaz iqtisadi rayonunda fəaliyyət göstərən fermerlər tərəfindən istehsal olunan məhsulların tədarükü, çeşidləmə və qablaşdırma, məhsulların saxlanması, satışının təşkili, nəqliyyat, sertifikatlaşdırma, gömrük və digər xidmətləri göstərəcəkdir ki, bu da yeni intensiv meyvə bağlarının salınmasını stimullaşdıracaq.


Bakıda binalara yeni liftlər quraşdırılır - FOTO | Xəbərlər\nBinalarda istismar müddəti ötmüş bütün liftlər dəyişdiriləcək\nBakucity.az xəbər verir ki, Bir neçə gün əvvəl Bakı Şəhər “Lifttəmir” İstehsalat Birliyinin Wittur Holding GMBH şirkəti ilə razılaşdırdığı qrafikə uyğun yeni liftlərin növbəti hissəsi Bakıya gətirilərək alinan liftlərin sayı 145-ə çatdırılıb.\nXaricdən göndərilmış liftlər və digər avadanlıq Bakıda tələb olunan kömrük prosedurlarını keçərək “Lifttəmir” İstehsalat Birliyinin əməkdaşlarına təhvil verilib.\nİlkin mərhələdə gətirilən bu liftlər qısa vaxt ərzində həm pilot rayon kimi seçilmiş Nizami rayonunda, eləcə də Qaradağ rayonundakı çoxmərtəbəli binalarda quraşdırılır. Hazırda Nizami rayonu, Qara Qarayev prospekti 47 ünvanında yerləşən 10 bloklu, 9 mərtəbəli yaşayış binasında yeni liftlərin quraşdırılması başa çatmış və burada quraşdırılmış liftlərin Fövqəladə Hallar Nazirliyi və digər aidiyyəti qurumların mütəxəssislərindən ibarət komissiya tərəfindən istismara qəbul işləri görülür. Eyni zamanda Nizami rayonu Naxıvanski küçəsi və Qara Qarayev prospektindəki 3 yaşayış binalarında da 22 ədəd yeni lift quraşdırılıb, Qaradağ rayonu Müşfiq qəsəbəsində və rayondakı “E” yaşayış massivindəki binalarda 21 ədəd yeni liftlərin quraşdırılaraq müvafiq qaydada təhvil verilməsi başa çatmaqdadır. Ümumilikdə isə bu gün Nizami rayonunda 39, Qaradağ rayonunda isə 42 ədəd yeni liftin quraşdırılması işi həyata keçirilir.\nBildirilib ki, Bakı şəhəri üzrə çoxmərtəbəli binalarda istismar müddəti ötmüş liftlər dəyişdiriləcək. İlin sonuna kimi gətiriləcək bütün liftlərin quraşdırılması nəzərdə tutulub. "Bağlanan müqavilələr və görülən işlərə Bakı Şəhər İcra Hakimiyyəti tərəfindən ciddi nəzarət olunur", - deyə Bakı Şəhər İcra Hakimiyyətindən bildirilib.\nXatırladaq ki, Prezident İlham Əliyevin Bakı şəhərində çoxmənzilli binaların lift təsərrüfatının maddi-texniki bazasının möhkəmləndirilməsi ilə bağlı imzaladığı sərəncamının icrası ilə əlaqədar Bakı Şəhər “Lifttəmir” İstehsalat Birliyi tərəfindən bu sahədə çox böyük təcrübəsi olan və geniş texniki imkanlara malik Almaniya Federativ Respublikasının Wittur Holding GMBH şirkəti ilə müqavilə imzalanıb. Müqavilə əsasında bu il 542 liftin Bakıya gətirilməsi nəzərdə tutulub. Keçən ay 63 ədəd lift Bakıya gətirilərək, pilot layihə kimi paytaxtın Nizami rayonunda quraşdırılmasına başlanılıb. Eyni zamanda Qaradağ rayonunda da çoxmərtəbəli binalarda istismar müddəti bitmiş liftlərin yenilənməsi işləri görülür.


Görünür, Amerika baykerlərinin fikrində məhz bu ideya olub. Onlar elə bir nəqliyyat vasitəsi hazırlayıblar ki, dindar katoliklər, çətin ki, onu mərhum pontifik II İoann Pavel üçün yararlı nəqliyyat vasitəsi saya bilsinlər. Özü də onlar bu nəqliyyat vasitəsini nəinki hazırlayıblar, həm də İnternet vasitəsilə satışa çıxarmağı qərara alıblar.\nNyu-Yorkun motosiklet klubunun üzvləri öz yeni motosikletlərini mərhum Roma papasına həsr ediblər. Bu ideyanın yaranma səbəbi odur ki, mərhum papanın obrazı “papamobil”lə, yəni xüsusi olaraq, onun üçün işlənib hazırlanmış avtomobillə qırılmaz surətdə bağlı idi. Həmin avtomobilin vasitəsilə Vatikanın başçısı dindar katoliklərin toplaşdığı yerlərə hərəkət edirdi.\nDindar baykerlər iddia edirlər ki, “öz şedevrlərini papanın dahiliyini təcəssüm etdirmək və insanlara dini hisslər aşılamaq üçün yaradıblar”.\nQeyd edildiyi kimi, papasiklet internet vasitəsilə satışa çıxarılacaq. Bu qeyri-adi nəqliyyat vasitəsinin qiyməti isə təkcə dini hissləri deyil, həm də emosional hissləri oyatmağa qadirdir: istehsalçılar bu məhsula 170.000 dollar qiymət qoyublar... Din öz yerində, amma biznes də yaddan çıxmamalıdır.


MM-in deputatı: Uğurlu siyasət nəticəsində ölkəmiz daha böyük uğurlara imza atacaq\n04 Fevral 2015 12:55\nAzərbaycanda uğurlu sosial-iqtisadi siyasət nəticəsində son 11 il ərzində ümumdaxili məhsul 3,4 dəfə, sənaye istehsalı isə 2,7 dəfə artıb. Bu fikri Milli Məclisin İqtisadi siyasət komitəsinin üzvü Xanhüseyn Kazımlı deyib.\nX.Kazımlı bildirib ki, ölkəmizin valyuta ehtiyatlarının 2004-cü illə müqayisədə 1,8 milyard ABŞ dollarından 50 milyard ABŞ dollarına çatdırılıb. Onun sözlərinə görə, 2003-2014-cü illər ərzində ölkə iqtisadiyyatına 180 milyard ABŞ dolları həcmində investisiya qoyulub.\n«Bu müddət ərzində 1 milyon 360 min yeni iş yeri açılıb, bununla da işsizlik və yoxsulluğun səviyyəsi 5 faizə enib. Güclü iqtisadiyyata əsaslanan sosial islahatların nəticəsi kimi orta aylıq əmək haqqı artırılaraq 100 ABŞ dollarından 565 ABŞ dollarına, orta aylıq təqaüd 24 ABŞ dollarından 221 ABŞ dollarına çatdırılıb, habelə 3 minə qədər məktəb binası, 560 tibb müəssisəsi müasir standartlara uyğun olaraq tikilib, bəziləri isə əsaslı təmir olunaraq istifadəyə verilib. Bütün bunlar ölkəmizdə uğurlu sosial-iqtisadi siyasətin bariz göstəriciləridir. Əminliklə deyə bilərik ki, Prezident İlham Əliyevin siyasəti nəticəsində ölkəmiz daha böyük uğurlara imza atacaq»- deyə, komitə üzvü qeyd edib.


Estoniyada alim prezidentliyə namizəd oldu | Report.az\nEstoniyada alim prezidentliyə namizəd oldu Estoniyanın hakim koalisiyası Elmlər Akademiyasının rəhbəri, Tətbiqi Riyaziyyat üzrə alim Tarmo Soomerenin Baltikyanı respublikanın prezidenti vəzifəsinə namizədliyini təsdiqləyib.\nEstoniyanın hakim koalisiyası Elmlər Akademiyasının rəhbəri, Tətbiqi Riyaziyyat üzrə alim Tarmo Soomerenin Baltikyanı respublikanın prezidenti vəzifəsinə namizədliyini təsdiqləyib.\nBu barədə “Report” “Estoniya Televiziya və Radio” portalına istinadən məlumat verir.\nQərar Elmlər Akademiyasının rəhbəri ilə görüşdən sonra açıqlanıb.\n“Estoniyalı siyasətçilər çox peşəkardırlar. Peşəkarlıq dedikdə müstəsna nəzakəti də nəzərdə tuturam”,-deyə, Tarmo Soomere bildirib.\nQeyd edək ki, Estoniyada növbəti prezident seçkiləri 10 avqust - 29 sentyabr tarixlərində keçiriləcək. Birincisi, parlament dövlət başçısını seçməyə çalışacaq. Deputatların səsverməsi müsbət nəticələnməsə, 208 nəfərdən (107 yerli hökumət nümayəndəsi və 101 millət vəkili) ibarət seçki kollegiyası çağırılacaq.\nRus versiyası В Эстонии одобрили кандидатуру главы Академии наук на пост президента


ÜST-ün Azərbaycan Ofisinin təşkilatçılığı ilə Gəncədə konfrans keçirilib - Ens.az - 4 dildə xəbərlər və ensiklopediya, ən son xəbərlər, en son xeberler\nÜST-ün Azərbaycan Ofisinin təşkilatçılığı ilə Gəncədə konfrans keçirilib\nDərc edildi:\t 10 December 2021, 18.36 Baxış sayı: 201\nGəncə Tibb Kollecində təşkil olunan konfrans Avropa İttifaqı və ÜST-ün birgə icra etdikləri “Sağlamlıq üçün Həmrəylik Təşəbbüsü” layihəsi və “Aİ-ÜST COVID-19 peyvəndlərinin və peyvəndləşmənin tətbiqinə dəstək” aksiyası çərçivəsində keçirilmiş təlim proqramlarının aralıq nəticələrinin təqdim olunması məqsədi ilə baş tutub.\nKonrfansda Gəncə Şəhər İcra Hakimiyyətinin başçısı Niyazi Bayramov, ÜST-nin Azərbaycandakı Nümayəndəsi və Ölkə Ofisinin rəhbəri Dr. Hande Harmancı, Türkiyənin Gəncədəki Baş konsulu Zeki Öztürk, Azərbaycan Respublikasının Səhiyyə Nazirliyinin, İcbari Tibbi Sığorta üzrə Dövlət Agentliyinin, Tibbi Ərazi Bölmələrini İdarəetmə Birliyinin (TƏBİB) və “Regional İnkişaf” İctimai Birliyinin (RİİB) nümayəndələri, habelə Türkiyənin Ondokuz Mayıs, Hacettepe, Ege və Dokuz Eylül universitetlərinin ekspertləri, yerli tibb məktəblərinin, Gəncə şəhər tibb müəssisələrinin və milli təlim mərkəzlərinin mütəxəssisləri iştirak ediblər.\nTədbirdən əvvəl qonaqlar Gəncə Tibb Kollecində yaradılan şəraitlə tanış olublar. Gəncə Tibb Kollecinin direktoru, Əməkdar həkim Mehman Rzayev bugünkü tədbirin Gəncə Tibb Kollecinin 90 illik yubileyinə təsadüf etdiyini bildirərək, rəhbərlik etdiyi təhsil müəssisi barədə tədbir iştirakçılarına ətraflı məlumat verib. Gəncə Tibb Kolleci ilə tanışlıqdan sonra konfrans öz işinə başlayıb.\nGəncə Şəhər İcra Hakimiyyətinin başçısı Niyazi Bayramov çıxış edərək bildirib ki, hazırda Azərbaycanda səhiyyənin inkişafı ilə bağlı Azərbaycan Respublikasının Prezidenti cənab İlham Əliyev və I vitse-prezident Mehriban xanım Əliyevanın müvafiq tapşırıqları əsasında əməli işlər görülür. Həyata keçirilən bütün tədbir və islahatlar əhalinin sağlamlığının qorunmasına, səhiyyə sisteminin dünya standartları səviyyəsində qurulmasına yönəlib. O qeyd edib ki, səhiyyə sistemində çalışan insanlar öz peşələrini sevməli, bu sahənin sirlərinə dərindən yiyələnməlidirlər. Bu baxımdan orta ixtisaslı kadrlar hazırlayan Gəncə Tibb Kollecinin üzərinə böyük iş düşür. Şəhər rəhbəri fürsətdən istifadə edərək, Gəncə Tibb Kollecinin 90 illik yubileyi münasibətilə kollektivi təbrik edib.\nÜST-nin Azərbaycandakı Nümayəndəsi və Ölkə Ofisinin rəhbəri Dr. Hande Harmancı “Sağlamlıq üçün Həmrəylik Təşəbbüsü” layihəsi və Aİ-ÜST COVID-19 peyvəndlərinin və peyvəndləşmənin tətbiqinə dəstək aksiyası barədə tədbir iştirakçılarına ətraflı məlumat verib. O bildirib ki, layihə çərçivəsində Azərbaycanın müxtəlif bölgələrində ümumilikdə 15 təlim mərkəzi yaradılıb. Bu mərkəzlərdə Aİ və ÜST tərəfindən təşkil edilən “COVID-19 vaksinasiyası, təməl və təkmil həyat dəstəyi” və “COVID-19 xəstələrinin stasionarda idarəedilməsi” mövzusunda təlimlər keçirilməkdədir. Dekabr ayının sonunadək davam edəcək təlimlər Aİ tərəfindən maliyyələşdirilən və ÜST-nin icra etdiyi iki layihə – “COVID-19 əleyhinə Vaksinasiyaya Dəstək” və “Sağlamlıq üçün Həmrəylik Təşəbbüsü” çərçivəsində “Regional İnkişaf” İctimai Birliyi ilə birgə həyata keçirilir. Bugünədək təlim kursları çərçivəsində ümumilikdə 5240, COVID-19 vaksinasiyası üzrə 1850, təməl həyat dəstəyi üzrə 3000, təkmil həyat dəstəyi üzrə 190, COVID-19 xəstələrinin stasionarda idarəedilməsi üzrə isə 200 tibb işçisi təlim keçib.\nTədbirin davamında ÜST-nin Ölkə Ofisinin layihə rəhbərləri Azərbaycanda tibb işçiləri üçün COVID-19 ilə bağlı Davamlı Peşəkar İnkişafa dəstək çərçivəsində həyata keçirilmiş tədbirlərin aralıq qiymətləndirilməsini təqdim ediblər. Səhiyyə işçilərinin Davamlı Peşəkar İnkişafına həsr olunmuş mini-simpoziumda çıxış edən türkiyəli mütəxəssislər tibb bacısı ixtisası və onun vəzifə və öhdəlikləri, səhiyyə işçilərinin təhsilindəki təməl müddəalar, tibb personalı üçün keçirilən təlim proqramlarının səmərəsi, həmçinin səhiyyə işçilərinin bacarıqlarının təkmilləşdirilməsi kimi mövzulara toxunublar.\nDr.Hande Harmancının moderatorluğu ilə keçirilən dəyirmi masada isə Azərbaycanda tibb bacısı ixtisası üzrə təhsil, onun hazırki vəziyyəti və gələcək istiqamətləri kimi məsələlər müzakirə edilib.\nQeyd edək ki, Azərbaycan da daxil olmaqla, 6 Şərq Tərəfdaşlığı ölkəsində COVID-19 pandemiyası ilə mübarizəni dəstəkləmək və gündəlik immunizasiya proqramlarını gücləndirmək məqsədilə 2021-ci ilin iyun ayından etibarən Avropa İttifaqının maliyyə dəstəyi ilə Ümumdünya Səhiyyə Təşkilatı üç illik “COVID-19 əleyhinə Vaksinasiyaya Dəstək” layihəsini həyata keçirməyə başlayıb.\n“Sağlamlıq üçün Həmrəylik Təşəbbüsü” layihəsi isə Avropa İttifaqı tərəfindən maliyyələşdirilən və ÜST-nin Azərbaycandakı Nümayəndəliyi tərəfindən həyata keçirilən COVID-19 pandemiyasına qarşı mübarizəyə dəstək layihəsidir. Layihə gələcəkdə baş verə biləcək pandemiyalara qarşı dayanıqlı cavab potensialının formalaşdırılmasına yardım göstərilməsini hədəfləyir.


Məzuniyyətə və ya işgüzar səfərə hazırlaşırsınız və səyahət zamanı təlaşdan uzaq qalmaq istəyirsiniz? Bunu dünyanın istənilən nöqtəsində hava limanının VIP zalında edə bilərsiniz. Burada sizi nəfis təamlar və içkilər, pulsuz WIFI, spa prosedurları, danışıqlar üçün rahat konfrans zalları və xoş təəssüratlar bəxş edəcək bir çox digər xidmətlər gözləyir. Bizim Visa Platinum kartı ilə arzu və imkanlarınızı asanlıqla bir araya gətirə bilərsiniz.\nBizim Visa Platinum kartının sahibləri hava limanlarının 850-dən çox VIP istirahət zalına giriş hüququ əldə etməklə, aviaşirkət və ya biletin sinfindən asılı olmayaraq proqramda iştirak edən zalların bütün imtiyazlarından faydalana bilər.\nBankımıza məhsub Visa Platinum kartı ilə VIP zalına ziyarətin qiyməti 27 ABŞ dollar təşkil edir. Hər dəvət olunana görə kart vasitəsilə eyni məbləği ödəməklə bu zamanı dost və tanışlarınızın əhatəsində keçirə bilərsiniz.\nPremium sinif Visa Platinum kartını rəsmiləşdirin və Lounge Key proqramına avtomatik şəkildə qoşulun. Ərizəni onlayn tərtib edə, həmçinin bankın istənilən filialına şəxsiyyət vəsiqənizlə yaxınlaşa bilərsiniz.